text:
मैथिली मूलतः भारतक पूब ओ नेपालक दच्छिन-पूब भाग मे मातृभाषा रूपें बाजल जाइत अछि. ओना ई भाषा बजनिहार लोक समूचा विश्व मे पसरल छथि. भारत ओ नेपाल केर जाहि भू-भाग केर भाषा मैथिली अछि, मिथिला कहाइत अछि. तें ई कहब सर्वथा उचित होयत जे मैथिली मिथिला केर भाषा थिक. लगभग आठ करोड़ लोक (प्रमाणिक नहि) मातृभाषाक रूपें मैथिली बजैत छथि. मैथिली भारतीय संविधानक आठम अनुसूची मे दर्ज अछि आ नेपालक दोसर पैघ भाषाक रूपें प्रतिष्ठित अछि.
तकनीक संग मैथिलीक जुड़ाव संबंधित सूत्र एतय समय-समय पर अपडेट होइत रहैत अछि. इंटरनेट व कम्प्यूटर संबंधित ओ सभ विषय-वस्तुक लिंक जे सोझे मैथिली सं संबन्धित अछि, एतय भेटत.
> विकिपीडिया पर मैथिली
> विकिपीडिया पर मैथिली
> मैथिली गूगल सर्च इंजन
> फायरफॉक्स मैथिली ब्राउज़र
> देवनागरी फॉण्ट कन्वर्टर
> देवनागरी मे मैथिली टंकण
> मैथिली सॉफ्टवेयर फ्री डाउनलोड


c: text/html

text:
नाटक थिक पाँचम वेद। रंगमर्च पर आबि ई क्रिया मे अबैए। एहि माध्यम सँ नाटक केँ ओहन लोक लग लऽ जयबाक चेष्टा करै छी, जकरा लग अक्षर ज्ञान नै रहै छै। मुदा आइ स्थिति साफ उलट अछि। आब नाटक करब भऽ गेल अछि- नाट्य कर्म ! एहि कर्मक माध्यम सँ भरिसक ई बुझयबाक चेष्टा करै छी, जेना बुझू जे हम कतेक बूझै छी।
तेँ प्रायः आइ हम हरिमोहन झा, आकि राजकमल चौधरीक नारी पात्र केँ लऽ कऽ रंगमंच पर अबै छी। एहि माध्यमे दशको पुरान सामाजिक स्थिति केँ मंच पर देखबै छी। एकर की प्रयोजन ? एकर कोन तुक ? अपन लेर लागल मुँह देखयबाक की आवश्यकता ? जँ जरूरी अछि तँ ओहि लेर केँ साफ कऽ कऽ प्रस्तुत करू, जेना 'तित्तिरदाइ' (मूल कथा - हरिमोहन झा) मे ई पंक्ति- लेखक कयलनि !
तहिना, यात्रीक 'पारो' एक स्थिति रहै। आब बारह नै, बाइसो वर्ष मे बेटीक निरीह बियाह उचित नै बूझल जाइ छै। तेँ 'विलाप' लऽ कऽ हम समाज केँ की संदेश दऽ रहल छियै ? आइ 'रूक्मणी हरण' देखि कऽ दर्शक अपन जीवन-निर्माण मे की ग्रहण करैए ? हँ, ई सभ महाविद्यालय-विश्वविद्यालय मे पढ़ऽ-पढ़ाबऽ लेल एक नीक विषय भऽ सकैए। समय-संदर्भ लऽ कऽ एहि सभ विषय पर शोध कएल जा सकैए। ओ एक ढ़ग होइतय। एखन तँ 'रूक्मणी-हरण' सँ बेसी जरूरी अछि अन्तर्जातीय विवाह पर प्रकाश देब, ओकर लाभ-हानि देखब, ताहि पर नाटकक माध्यमे विमर्श करब। ओहन संबंध मे सभ अधलाहे छै, सेहो नै छै। तहिना सभ नीके छै सम्पूर्णतः सेहो नै कहल जा सकैए। एहि सभ नजरि सँ नाट्य-लेखन होइतय, तँ एक बात बनितय !
सभ बात सभ केँ नै बूझल रहै छै। कारण सभ सर्वज्ञानी नै होइए। जँ समाज मे घटित भऽ रहल घटना सभ केँ मंचक माध्यमे प्रदर्शित कएल जाए, तँ ओ ताहि सँ लाभान्वित भऽ समाज-सरोकारक दिशा मे बढ़ि सकैए। रंगमंच ओ नाटकक मूल दृष्टियो सएह छलै। एखनो शेष छै, जँ तकरा पकड़ि समेटि सकी। मुदा से भऽ नै रहल अछि।
आइ रंगमंच तकनीकी स्तर पर अधिक सक्रिय अछि। नव-नव शिल्प पर चिन्तन चलि रहल अछि। ताहि चिन्तन पर प्रयोग भऽ रहल अछि। आ ताहि प्रयोग केँ मंच पर आनि प्रदर्शित कएल जा रहल अछि। कुणालक एक नाटक अछि- 'बिदापत'। एकर मंचन मे एक संग अनेक शिल्पक प्रयोग कएल गेल। किर्तनिया, बिदेसिया, लोरिक आदि-आदि। एहि 'मिक्स-भेज' शिल्पक माध्यमे हम की कहऽ चाहि रहल छी ? उत्तर सोझ रूप मे इएह ने जे हम एतेक प्रकारक शिल्पक जनतब रखै छी ! रंगमंच केँ काॅकटेल बनयबाक हमरा कोनो औचित्य नै बुझाइए। फेर कहब, जे एहि सभ पर तँ सेमिनार आयोजित कऽ कऽ विमर्श कएल जा सकैए। जेना 'दशरूपक आ रंग-विधान', 'दशरूपक आ वर्तमान समय मे एकर औचित्य' आदि-आदि।
आजुक एहि बहुप्रयोगी नाटक लऽ कऽ गामक रंगमंच पर चढ़ू तँ घाम चूबऽ लागत ! कारण जे सभ ठाम कुणाल, कि किशोर, प्रकाश, कि मुकेश नै रहताह। तखन ? आइ ग्रामीण रंगमंच बहुत तेजी सँ विलुप्त भऽ रहल अछि जकर समर्थ कारण इहो अछि। तथापि ग्रामीण कलाकार चेष्टा करऽ मे नै चूकैए। मुदा परिणाम दुखदे पबैए। दर्शक धीरे-धीरे ससरऽ लगैए। नाटक हुर्र भऽ जाइए। आ कलाकारक मेहनतिक सभ गुड़, गोबर सनक स्थिति केँ प्राप्त कऽ जाइए। कने अधिक आक्रामक भऽ कऽ कही तँ आजुक शहरी रंगमंच एक निश्चित कार्य-योजनाक अन्तर्गत ग्रामीण रंगमंच केँ ग्रास करऽ मे लागल अछि !
असल मे, हालक नाटक सिनेमा-सीरियल जकाँ ततेक ने ग्लैमराइज्ड कऽ देल गेल अछि, जे ओकर सहजता आ निजता समाप्त भेल जा रहल छै। तेँ आइ नाटकक स्वरूप बदलऽ लेल आतुर अछि रंगमंच। एहि प्रसंग एकरत्ती, पाछू लऽ जाय चाहब। एखन रामकथा टीवी पर 'हाॅटकेक' जकाँ बनल अछि। मुदा एकर उत्स निहित छलै रामलीला-मंचन मे। आ जे आइ मुइल सनक स्थिति मे अछि। किएक ? किएक तँ जे ओहि मे ग्लैमर नै छै। आ तेँ रामलीलाक मंचन ओकर मौलिक शिल्प मे नै होएत। होएत, मुदा से लेखन ओ मंचन-स्तर पर, तकनीकी विकास ओ सुधार करैत, आ तकर नाम देल जाएत- 'सुनू जानकी' !
हमरा तँ लगैए, आजुक रंगमंच आजुक कविता सन भेल जाइए, जाहिमे अत्यधिक प्रयोगक कारणे ओ बहुसंख्यक सँ कटि रहल अछि। तेँ प्रायः एखन मैथिलीए नै, समस्त भारतीय रंगमंच प्रयोग-रोग सँ ग्रस्त अछि। किछु समय पूर्व दरभंगा मे 'सामा-चकेबा' मंचित भेल। मंचक अग्रभाग मे किछु बहीन सभ सामा खेलि रहल छलि, आ ठीक ओकर पाछू किछु बहीन गुजराती नृत्य 'डांडिया' करैत तकरा ग्लैमराइज्ड कऽ रहल छलि। देखऽ मे तँ बहुत नीक। अद्भूत। मुदा ई कहू जे नवतूरक प्रेक्षक, वा पुराने, की लऽ कऽ अपन डेरा वा घर घूरल होएत ! अथवा ओकरा अगिला पीढ़ी की बूझि पैघ होएत जे एहने होइ छै मिथिलाक 'सामा-चकेबा' मे नाच ? पहिल गप तँ ई जे सामा-चकेबा कोनो नाच आइटम नै अछि। तेँ ओकर जँ नाट्य-रूप करै छी तँ मौलिकताक संरक्षण करब तँ पहिल कर्तव्य बनैछ। ई प्रयोग तँ बुझू ओहने, जेहन म्यूजिकक संग समदाउनक प्रस्तुति !
आ एहि सभक जड़ि मे छथि नाटककार। मुदा ओ लोकनि की कऽ रहल छथि, से नै बूझि रहल छी। नाटक लिखल नै जा रहल अछि। तेँ ग्रामीण रंगमंच हकर पेलि रहल अछि। घूमि फीरिकऽ वएह भफाइत चाहक जिनगी तँ ओकरा आंगनक बारहमासा ! काठक लोक, तँ वाह रे हम आ वाह रे हमर नाटक ! सर्वाधिक मिस्टर नीलो काका, लौंगिया मिरचाइ, बड़का साहेब। स्पष्ट अछि जे नाटक लिखल नै जा रहल अछि। मुदा से ई स्थिति गामे नै, शहरोक अछि।
एकर कारण की ?
तँ हमरा जनैत एकर एकमात्र कारण अछि नाटककारक वैकल्य। आजुक समय मे ओकर महत्वक क्षरण भेल अछि। भऽ रहल अछि। बहुत तेजी सँ। सुधांशु शेखर चौधरी ता जिनगी एकर प्रमुखता लेल लड़ैत रहि गेलाह। मुदा, स्थिति बिगड़ैत चल गेल। हमरा लगैए, आइ रंगमंच अपन माटि छोड़ि रहल अछि। नाटककार गौण भऽ गेल अछि। निर्देशक ओकरो अधिकार क्षेत्र मे प्रवेश कऽ गेल छै। ओ सिनेमा सीरियल सँ ढूसि लड़ैत ओकरे ग्लैमर मे स्वयं केँ समौने जा रहल अछि- बुद्धिवाद सँ दीपित होइत।
तेँ हमरा बेर-बेर होइत रहैए जे आखिर हम कतऽ जा रहल छी ? एक दिस प्रयोग तँ दोसर दिस ओकर अस्तित्व संकट। एक दिस नाट्य-लेखनक दारिद्रय, तँ दोसर दिस नाटककारक महत्वहीनता। आजुक समय मे नाटककार रंगमंचक प्रमुख अंग नै भऽ कऽ उपांग सनक स्थिति मे आबि गेल अछि। तेँ ई धर्मसंकटक स्थिति बनि आयल अछि ओकरा (नाटककार) लेल, जे अहाँ आत्मसमर्पण करै छी निर्देशकक समक्ष, तँ ठीक नै तँ लिखि-लिखि ढ़ेर करैत रहू ! एहि प्रसंग हम पुनः 'रूक्मणि हरण' (गोविन्द झा)क संग-संग 'देह पर कोठी खसा दिअ' (महेन्द्र मलंगिया)क चर्च करऽ चाहब, जकर मुद्रित रूप उपलब्ध अछि। मुदा मंचित-रूप से नै रहि गेल अछि। किएक ? तँ तकर कारकक बेर-बेर उल्लेख करब पुनरिक्ति दोष भऽ जायत। अस्तु ।
अपन एहि रंग चिन्तनक उपसंहार लिखैत दू गोट घटनाक उल्लेख करऽ चाहब। एक बेर मोन पड़ैए, जहिया पटनाक अपन रंगमंच 'भंगिमा' मे सक्रिय रही, ललितक 'पृथ्वीपुत्र' उपन्यास केँ रंगमंच पर आनबाक इच्छा जागल। कथाकार अशोक तकर नाट्य रूपान्तरण कएलनि। कुणाल मुदा एकर निर्देशन करबा सँ मुकरि गेलाह। कहलनि, एहि मे सँ बिजली आ कलपू मिसरक प्रेम-प्रसंग केँ हटा कऽ मंचन करब। हम कहलियनि- ई प्रसंग एहि कथानकक आत्मा छियै। मुदा ओ नै मानलनि। अपन तर्क देलनि। आ नाटक असफल होएबाक संभावना देखौलनि। मुदा पृथ्वीपुत्रक मंचन निर्देनक पैंच लऽ कऽ भेल आ सफल रहल। अशोकक नाट्य रूपक अनुरूप। मुदा परिणाम दूरगामी की भेल ! कुणाल तँ निर्देशक (आब तँ चर्चित) बनले रहि गेलाह, एकटा जन्म लैत नाटककारक भूर्ण हत्या भऽ गेल।
नाटक पर निर्देशकीय वर्चस्वक एक दोसर घटना अछि 'मैलोरंग' दिल्लीक एक नाटक सँ संबंधित। ओकर एक नाटक 'मैथिल नारि : चारि रंग' मधुबनीक मिथिला रंग महोत्सव मे देखने रही। ओहि मे प्रतीक रूप मे हरियरकी ओढ़नी केँ गोल-गोल कऽ कऽ 'ललका पाग' (राजकमलक कथा) रूप मे नायिका द्वारा नायकक माथ पर धऽ देल गेलै। नाटक देखैत महेन्द्र मलंगिया केँ कहलियनि- 'भाइ, एतऽ कलाकार सँ एक पैघ गलती भऽ गेलै ! ओकरा हरियर नै लाल ओढ़नीक पाग बनयबाक चाहै छलै !'
मुदा ओ तकर तुरंत प्रतिवाद कएलनि- 'नै ऐ मे कलाकारक सही छै। ओकर कोनो गलती नै छै' !
- 'किए ?' हम प्रतिप्रश्न कएलियनि। कहलनि- 'तों नै बुझबहक ! तों रंगमंच सँ कटि गेल छऽ।'
-'माने ?' हम पुनः प्रश्न कएलियनि।
-'एकर निर्देशन देशक एक पैघ निर्देशक कएने छथि।'
- केँ ?
-'देवेन्द्रराज अंकुर !'
तकर बाद हमरा किछु नै कहबाक छल। एखनो किछु कहबाक स्थिति मे नै छी। बस, एक्केटा चिन्ता खएने जा रहल अछि जे जेना-जेना ई समय वैश्विक भेल जा रहल अछि, स्वपरिचितिक खतरा तहिना-तहिना बढ़ल जा रहल अछि। मनुखक सोच आ स्वभाव मे परिवर्तन तेँ, बहुत तेजी सँ भऽ रहल अछि। आ जे कतौ ने कतौ सही नै भऽ रहल अछि।
(नाटककार ओ कलाकार शैलेन्द्र आनंद तथा हीरेन्द्र कुमार झाक संग विमर्शोपरान्त तैयार आलेख)
विभूति आनंद मैथिलीक प्रख्यात कवि-कथाकार छथि। कथासंग्रह 'काठ' लेल साहित्य अकादेमी पुरस्कार प्राप्त । छात्र जीवनमे आंदोलन। कतिपय पत्र-पत्रिकाक संपादन। अभिनय। कथा , कविता , नाटक , उपन्यास , आलोचना , बाल कविता , लप्रेक, चरिपतिया आ अन्य-अन्य विधा मे लेखन। दर्जनो भरि सँ बेसी पुस्तकक प्रकाशन आ लम- सम ततबे अप्रकाशित सेहो।

robotstxt: allowed

filter: keep


text:
बिहार केर त्रिस्तरीय पंचायती राज संस्था कें वित्तीय वर्ष 2020-21 मे 15वा वित्त आयोग कें अनुदान कें तहत 5018 करोड़ रुपया मिलबाक अछि। अहिमे ग्राम पंचायत क’ 70 प्रतिशत हिस्सा अर्थात करीब 3500 करोड़ मिलत। राज्य मे ग्राम पंचायतक संख्या 8386 अछि। अहि हिसाब सं उक्त मद मे राज्य कें हर पंचायत क’ औसतन 41 लाख रुपया अहि वित्तीय वर्ष मे मिलत। जखन पंचायत कें ई राशि हुनकर आबादी आ हुनकर क्षेत्रक आकार कें हिसाब सं तय होयत। अहि तरहे दू पंचायत क’ मिलय वला राशि मे अंतर सेहो होयत।
15वा वित्त आयोग कें तहत मिलय वला राशि केर बंटवारा अहि बेर त्रिस्तरीय पंचायती राज संस्था मे होयत। 70 प्रतिशत हिस्सा ग्राम पंचायत 20 प्रतिशत पंचायत समिति आ 10 प्रतिशत जिला परिषद क’ मिलत। पंचायती राज विभाग क’ ई राशि दू किस्त मे मिलत। पंचायतीराज विभाग कें केंद्र सरकार सं पहिल किस्त जल्द मिलबाक उम्मीद अछि। ओतय अहि मद केर दूसर किस्तक राशि अक्टूबर-नवंबर मे मिलबाक उम्मीद अछि। केन्द्र सरकार सं राशि मिलबाक बाद विभाग कें स्तर सं ई राशि सीधा पंचायत कें खाता मे भेज देल जायत। पंचायत मे अहि राशि केर उपयोग विभिन्न विकास कें कार्य मे होयत।
संगे पेयजल मे सेहो एकर उपयोग भ’ सकत। 14वा वित्त आयोग कें तहत मिलय वला राशि केर पूरा हिस्सा ग्राम पंचायत क’ गेल छल। 15वा वित्त आयोग मे राशि केर बंटावारा होयत।


text:
चीनसँ आनल गेल मुर्गामे कोरोना…
चीनसँ आनल गेल मुर्गामे कोरोना…
लोकमे आतंक मचेने कोरोना भाइरस मुर्गामे भेटल अछि।चीनसँ आनल गेल मुर्गाके माउसमे कोरोना भाइरस भेटल अछि। ई मु्र्गासभकेँ चीनसँ ब्राजिल देशके शेन्जेन जिलामे खरिदमे खरिद बिक्रिके लेल मुर्गा आनल गेल रहए।मुदा परिक्षण कएला पर मुर्गाके पाखिँमे(डेन)मे पत्ता लागल। ओना त अन्य खाएबला समानसभ सेहो आनल गेल छल,मुदा ओइसभमे स्क्रिनिङके क्रममे बाकी समानसभमे भाइरस नइँ पत्ता लागल जाँचमे संलगन रहल अधिकारसभ सिएनएनकेँ जानकारी देलक अछि।
View Also:प्रसिद्ध चिकित्सक डा. सूर्यनारायण यादव : कोरोना संक्रमित
डर ईंहो लागैत अछि आब कि…
काल्हिखन स्थानिय नगरपालिका सेहो एहि बातकेँ उल्लेख कएलक। डर ईंहो लागैत अछि आब कि खाएबला समानसँ कोरोना संक्रमण हुअ लागैए ? एकर जवावमे विश्व स्वास्थ्य संगठन ‘WHO’ के कहब अछि, अखन धरि खाद्यवस्तुसँ कोरोना संक्रमण भेल जानकारी नइँ आएल छै, ओहिसँ संक्रमणके सम्भावना बहुते कम रहल बतेलनि।
View Also:डाक्टरके लापरबाहीसँ एक बालिकाके मृत्यु, कोसी अस्पतालमे ४० वर्षीय एक पुरूषके मृत्यु
बाकी रहल खाद्यसामाग्रीकेँ सफाइ कएल गेल तब मुर्गाके छुब छाबमे संलग्नसभ तथा मुर्गा किनैएबलासभकेँ Location Track करबाक ले अनुशन्धान चलि रहल बतेलनि।
View Also : इल्ताफ हुसेन अन्सारी पक्राउ
#Corona Updates


text:
बिहार दिवस पर भेल ई उत्सव एक तरहे कामयाब सेहो रहल. जे लोकनि एहि ठाम अएलाह...खुश भs क गेलाह. सभ लोक मे अपना के बिहारी होए के मान जगलन्हि... बिहारी होए के स्वाभिमान पैदा भेलन्हि. अपन गौरवशाली इतिहास... विरासत... अतीत के जानि माथ ऊंच कsक घर लौटलाह. सभ लोक के एक सुर मे कहनाय छलन्हि जे ई कार्यक्रम पहिने होबाक चाही छल. दुनिया के पहिल गणतंत्र देबय वाला वैशाली बिहार छल... दुनिया मे ज्ञान के प्रकाश फैलाबय वाला नालंदा ओर विक्रमशिला छल... शांति आओर मानवता के संदेश भगवान बुद्ध आओर भगवान महावीर बिहार सं दुनिया मे पहुंचलखिन्ह. सिख धर्म के ज्योति सेहो बिहार सं फैलल. आजादीक लड़ाई के सभसं अहम चरण महात्मा गांधी बिहार सं शुरू कएलखिन्ह. कतेक गिनाओल जाउ. पूरा किताब भरल अछि.
बिहार दिवस मे आबि जखन लोक के अपना बारे मे एतेक जानय लेल मिललन्हि त ओ मुख्यमंत्री नीतीश कुमार के जी भरि कs धन्यवाद दैत विदा भेलखिन्ह. एहि कार्यक्रम के करि नीतीश जी राज्य के लोक के हृदय मे बैसि गेलाह. राज्यक हर जिला... प्रखंड... पंचायत... स्कूल मे एहन कार्यक्रम भेल आओर लोक मे बिहार के लsक जागरूकता फैलाएल गेल. लोक के बिहारक विकास के बारे मे बताएल गेल. सड़क... कानून व्यवस्था... स्कूली शिक्षा... पढ़ाई-लिखाई... साइकिल योजना... पोशाक योजना... पेंशन योजना सभ के बारे मे बताएल गेल. नीतीश सरकार के जतेक विकास योजना... कल्याण योजना अछि लोक के सामने राखल गेल. भला लोक के सामने अपन बात राखल के नीतीशजी के एहि सं बेहतर आओर कोन मौका मिलतन्हि ?
लालूजी आओर पासवानजी भने बेसि समय बिहार मे द रहल छथिन्ह मुदा लोक के सामने अपन विकासक तस्वीर नहि राखि पएलखिन्ह. आओर फेर ओ किछ परेशानी मे सेहो बझल छथि. राहुल गांधी बिहार पर भने जोर देने छथिन्ह मुदा ओ अपने तं बिहार के मुख्यमंत्री नहि बनताह. किनका बनएताह? पार्टी पद के लsक पहिनहि सं सिरफुटव्वल भs रहल छनि कांग्रेस मे. टाइटलर जी बिहार के बारे मे कतेक कs सकय छथिन्ह. करय के होएतन्हि तं एहिठामक लोकले नेता सभ के. मुदा एकटा इर घाट द दोसर वीर घाट. कोनो तालमेल नहि. एहन मे नीतीश जी आबय वाला चुनाव के देखि हर चाल सावधानी सं चलि रहल छथि.
ओना नीतीश जीक परेशानी खुद कम नहि छनि. मुदा फिलहाल ओ अपन पकड़ बनौने छथि. आओर विकास के नारा लगा लोक के दिमाग मे अपन बात बैसा रहल छथिन्ह. लोक मे स्वाभिमान जगा रहल छथिन्ह. आओर जे काज पूरा राज्य मे घुमि कs पार्टी के खर्चा सं होएत ओ काज बिहार दिवस के मार्फत सरकारी पैसा सं भs गेलन्हि. नीतीशजी अखन बिहार दिवस सं लोक के दिमाग मे विकास के बात भरि देलखिन्ह अ... आब ओ विकास के काज पर जोर लगा देथिन्ह. अहां देखबय चुनाव नजदीक अछि... तारीख जेना-जेना करीब आएत काज जोर पकड़त. सरकार के मंत्री ...विधायक सभ के काम-काज मे तेजी अएतन्हि. एहि बीच भs सकैत अछि किछ नौकरी के विज्ञापन सेहो निकलय आओर आचार संहिता लागू होए सं पहिने सभ किछ करय के कोशिश कएल जाएत.
आओर जखन विपक्ष कमजोर होए... दिशाहीन होए... राज्य के गर्त मे लs जाए के आरोप सं घिरल होए... तखन राज्य मे विकास के एकटा रफ्तार लाबय वाला सरकार के लोक जीताओ दय तं ओहि मे कोनो अचरज नहि होबाक चाही. ई सोचि कि चलु एक बेर आओर मौका दs देख लय छिएन्हि तं कोनो हैरान होबय के बात नहि. बिहार दिवस सं नीतीश जी अपन अभियान के शुरू कs देने छथिन्ह. आब देखिऔं कि होएत अछि. ओना चुनाव के बारे मे कोनो भविष्यवाणी नहि कएल जा सकैत अछि. केहनो धुरंघर पटखनी खा सकय छथि.


text:
बिहार विधानसभा चुनाव कें लेल एलजेपी विजन डाक्यूमेट जारी केलक। लोजपा प्रेसिडेंट चिराग पासवान डाक्यूमेंट जारी करैत सीता कें भव्य मंदिर बनेबाक वादा केलनि। विजन डाक्यूमेंट पेश करय सं पहिने ओ अपन मां कें आर्शीवाद लेलनि। मीडिया कें सामने विजन डॉक्यूमेंट पेश करैत बिहार मे युवा सं जुड़ल मुद्दा सेहो उठौलनि।
ओ बिहार मे रोजगार आ बिहार सं भ’ रहल पलायन सं जुडल विषय पर चर्चा केलनि। ओ सीएम नीतीश कुमार पर सेहो निशाना सधलनि। ओ कहलनि जे सरकार मे एला पर युवा कें लेल बनत रोजगार पोर्टल।
JDU सं बेसी सीट पर केलनि जीतक दावा
अहिसँ सं पहिने बीतल सोमदिन लोजपा प्रमख चिराग पासवान कहलनि जे हमरा ककरो ‘B टीम’ बनेबाक जरूरत नहि अछि। लोक जनशक्ति पार्टी अपन विचारधारा संगहि चुनाव लड़ि रहल अछि। जे लोक डरैत अछि मुख्यमंत्री (नीतीश कुमार) ओ भ्रम फैला रहल अछि। हम हुनका कही दी जे हम JDU सं बेसी सीट पर चुनाव लड़ि रहल छी आहुनका सं बेसी सीट जीतब।


text:
नॉर्वे मे रहैत छथि डॉक्टर साहेब प्रवीण झा 'वामागांधी. सोशल मीडिया पर अपन लेखनीक जादो सं लोक कें खूब आकृष्ट करैत छथि. हम अपने हिनक पोस्ट सबहक व्यसनी भ' गेल छी. ओ पोस्ट सभ बेसी भाग हिन्दी मे रहैत अछि. टूकटाक मैथिली पोस्ट सेहो देखबा मे अबैत अछि. एमहर आबि ज्ञात भेल जे ई सुअदगर व्यंग्य लिखैत छथि मैथिली मे. जनतब दी जे ई 'वामागांधी' उपनाम संग आएल हिंदी पोथी 'चमनलाल की डायरी' सं खूब चर्चा बटोरने छलाह. आशा अछि जे हमरा लोकनि कें हिनक मैथिली लेख ओ कथादि बरमहल पढबा लेल भेटत. – संपादक
- - - - - - - - -
'काल्हि हमरा किछु विलंब होएत. स्टेशन जयबाक अछि.'
'बाबूजी अबैत छथि?'
'नहि! भागलपुर सँ चूड़ा. पाँचहि बजे भोरे ट्रेन आओत. पैन्ट्रीबला कें दिया आबि जाइत अछि.'
'औजी! हद्द करइत छी. इडली-डोसा सनक सुपाच्य जलखइ छोड़ि गरिष्ठ भागलपुरी चूड़ा?'
'मुदा ओ दही-चीनी संग सानब संभव नहि.'
'साँभरक आगू दही-चीनी के' की औचित्य?'
'साँभर सँ चित्त शांत कोना होयत? सबटा उत्तेजक पदार्थ घोरि बीच मे मुनिगा!'
'नहि! अहाँ कें भ्रम अछि. मुनिगाक 'फाइबर' पाचक-तंत्र लय सर्वोत्तम.'
'से ठीके. मुदा हम चित्तक शांति कहि रहल छी, उदरक नहि.'
'चूड़ा-दही-चीनी त्रिगुणात्मक अछि अहाँक विचारे? खट्टर ककाक दूर्वाक्षत पड़ल अछि?' हम व्यंग्य केलियनि.
'डॉक्टर भ' क' अहाँ खट्टर ककाक कुचेष्टा क' रहल छी? तीनहि टा नाहि पाँचू टा तत्व.'
'आब पाँच टा भ' गेल?'
'औजी ओ दार्शनिक छला. अपने विज्ञान सँ जुड़ल छी. कॉर्बोहाइड्रेट, फैट, प्रोटीन, फाइबर, मिनरल. की नहि अछि?'
'ई सभटा इडली-साँभर मे सेहो उपलब्ध.'
'अहि ठाम चित्तक गप्प अछि. चूड़ा-दही-चीनी खाय ठोर पसरि जाइत छैक. साँभर खाय जी फड़फड़ैल आगि भ' जाइत अछि.'
'हमरा त' दक्खिनक लोक सुभाषित लगैत छथि.'
'भाषहि मे भिन्नता आबि गेलनि. चूड़ा-दही खेनिहारक भाषा मे विराम छहि, कोनो तीव्रता नहि. एक मिनट मे दू सँ तीन शब्दक गति छहि. दक्खिनक भाषा मे पाँच शब्द प्रति सेकंड फड़फड़ाइत अगड़म-बगड़म बाजल जाइत अछि.'
'द्रविड़ संस्कृति छहि. भाषाक संरचना इडली-डोसाक युग से पहिलुका थीक.'
'संस्कृत भाषा क उपयोग अपनहु सभ करैत छी, आ दक्खिनो मे. ओहि बेर मे दूनू के गति एक. अपितु हम सभ नैवेद्य आ दूर्वाक्षतक मंत्रक गति मे हुनकहु सभ सँ आगू. पहिल आ अंतिम स्वर के अतिरिक्त किछु नहि बूझि सकबह.'
'सभ मंत्र बिसरि गेल छथि.'
'एकर इतिहास भिन्न-भिन्न जलखइ विधाक आक्रमण अछि.'
'से की कहलियइ?'
'पहिने मगह सँ सत्तू आयल. त्रिगुण सँ 'तम' लुप्त भय गेल.'
'तथार्थ दही?'
'तत्पश्चात् अंडाक आमलेट आबि 'रज' सेहो समाप्त कयलनि.'
'तथार्थ चिन्नी?'
'आब मात्र सत्व सँ बौद्धिकता क्षीण भय रहल अछि. अंडा खा क' मंत्रोच्चारण करबह मंत्र अंडे जेकाँ गोल भ' जेतह.'
'अहाँ त' चूड़ा मँगा लइत छी. हम त' विदा भेलहुँ बिदेश.'
'ओतय त' एक पर एक चूड़ा भेटत'. धान-मकइ-गहूम सबटा कतरि दइत छहि सुनइत छी. की कहइत छहि, कॉर्नफ्लैक्स?'
'से की?'
'बस कॉर्नफ्लेक्स मे चीनी आ दही सानि त्रिगुणक आनंद लेबह.'
– डॉ. प्रवीण झा 'वामागंधी'
ADVERTISEMENT


text:
पीके (चलचित्र)
पीके एक भारतीय बलिउड चलचित्र छी । जेकर निर्देशन राजकुमार हिरानी केने अछी । ई फिल्मक निर्माता राजकुमार हिरानी संगै विधु विनोद चोपडा आर सिद्धार्थ रोय कपूर रहल अछी । ई चलचित्र सन् २०१४ डिसेम्बर १९ मे प्रदर्शित भेछल । ई चलचित्रमे मुख्य कलाकार आमिर खान, अनुष्का शर्मा, सञ्जय दत्त, बोमन इरानी आर सुशान्त सिंह राजपुत रहल अछी । ई चलचित्र हाल तक ५७२ करोड भारतीय रुपैयाक कारोबार केने अछी । ई चलचित्र सबसँ सफल चलचित्र बनल अछी ।
ⓘ सञ्जय दत्त
सञ्जय दत्त (जन्म; २९ जुलाई १९५९} मे अभिनेता सुनील दत्त आ अभिनेत्री नर्गिस दत्तक पुत्रक रुपमे मुम्बईमे भेछल । सञ्जय बलिउडमे बालकलाकारक रूपमे अपन चलचित्र जीवनक सुरुवात केनए छल । सन् १९७२ मे निर्मित बलिउड चलचित्र रेस्मा आ सेरा मे बालकलाकारक रुपमे अभिनय केनिहार सञ्जय २२ वर्षक उमरमे रक्की चलचित्र सँ मुख्य अभिनेताक रूपमे चलचित्र जगतमे पदार्पण केनए छल ।


text:
मुख्य पृष्ठ सभटा टैग Bihar Train
Tag: Bihar Train
रांची सं बिहार-बंगालक यात्रिगण कें लेल खुशखबरी, देखू लेटेस्ट अपडेट
रांची सं बिहार आ बंगाल कें यात्रा करय वला यात्रिक लेल शुभ समाचार अछि. रांची रेलवे स्टेशन सं बिहार आ बंगाल कें लेल जल्द ट्रेन चैल सकैत अछि. अधिकारि द्वारा एकर तैयारी शुरू क' देल गेल अछि .
रेलवे 21 सितंबर सं चलाओत 20 जोड़ी नबका क्लोन ट्रेन, सब...
कोरोना काल मे भारतीय रेलवे विशेष ट्रेनक संग भीड़भाड़ वला रूट पर 20 जोड़ी क्लोन ट्रेन चलेबाक फैसला केने अछि। अहिमे अधिकांश ट्रेन बिहार कें जोड़य वला अछि।


text:
ममता बनर्जी के रेल बजट सं लोक के काफी उम्मीद छनि. उम्मीद त पूरा देश के छनि. मुदा हुनकर राज्य पश्चिम बंगाल के लोक के किछ बेसिए छनि. उम्मीद अछि जे ओ लोक के निराश नहि करतीह. बंगाल के लेल किछ नवका ट्रेन शुरू होए के उम्मीद अछि आओर किछ नबका परियोजना सेहो शुरू भ सकैत अछि.
बिहार के लोक के नजर सेहो ममजा जी पर छनि. लालू यादव जीक शुरू कइल कइटा परियोजना अधर मे लटकल अछि. चाहे ओ रेल कारखाना के होए आ छोटी लाइन के बड़ी लाइन मे बदलय के... आ फेर नबका लाइन बनाबय के. आब देखिऔ ममता जी कि करय छथिन्ह.
ओना हुनकर एहि रेल बजट सं लोक के माननाय छनि जे ममता जी तत्काल रेल टिकट मे किछ सुधार करतीह. अखन तत्काल सं सेहो टिकट मिलनाय मुश्किल रहैत अछि. स्टेशन पर सुविधा के सेहो काफी कमी रहैत अछि. खान-पान... सुरक्षा के मामला पर सेहो ध्यान देल जाएत. पिछला किछ दिन मे ट्रेन मे लूटपाट... जहरखुरानी... छेड़छाड़ के मामला बढ़ल अछि. स्टेशन पर आम लोक के लेल खाए-पीबए लेल नीक सुविधा नहि मिलैत अछि.
ट्रेन के रिजर्वेशन सिस्टम मे सेहो सुधार के जरूरत अछि. तीन मास पहिनहु कतहु जाए के प्लान बनाउ. मुदा कंफर्म टिकट नहि मिलत. टिकट एजेंट ते किच पाई दिअउ...कंफर्म टिकट द देत. कहीं न कहीं त किछ नहिं किछ गड़बड़ त जरूर अछि. गाम-घर जाए के मनो रहत मुदा गाड़ी के भीड़ देखि... रेलम-ठेल देखि जाए के मन नहिं करैत अछि. आब देखु एहि सभ मे किछ सुधार होएत अछि कि नहि. ओना ओ कहलथिन्ह जे ई जनता के रेल बजट होएत.


text:
ⓘ ट्विटर
ट्विटर आर चिर्विर एक मुक्त सामाजिक सञ्जाल आर सूक्ष्म-ब्लगिङ सेवा छी जे अपन उपयोगकर्तासभक अपन अद्यावधिक जानकारीसभ, जकरा ट्वीट्स वा चिर्विर वाक्य कहैत् अछी, एक दोसर क भेजवाक लेल तथा पढइकेको सुविधा दैत अछि । ट्विट्स १४० अक्षर तकके पाठ्य-आधारित पोस्ट होएत अछि तथा लेखकक रूपरेखा पृष्ठमे प्रदर्शित होएत अछि, तथा दोसर उपयोगकर्ता अनुयायी क लेल भी पठा सकएछी ।
1. सामाजिक परिवर्तनक माध्यमके रूपमे
टि्वटरके बढ्ल प्रयोग संगे एकर परिवर्तनक लेल भूमिका खेले सकल एक अध्ययन देखौने अछी। माइक्रो ब्लगिङ टि्वटर प्रयोगकर्ता बीच करल सर्वेक्षणमे सहभागीमे स ७१ प्रतिशत परिवर्तनक लेल एकर भूमिका होए मे मत देने छल ।


text:
कलकत्ता: मासिक साहित्यिक गोष्ठी 'संपर्क' केर एहि मासक बैसार अरुण प्रिंटिंग प्रेस कार्यालय मे आइ रविदिन 14 सितम्बर 2014क साँझ आयोजित भेल. बैसार मे महानगरक साहित्यकार लोकनि जुटलाह आ अपन टटका रचना पढ़लनि. प्रसिद्ध नाट्यनिर्देशक गंगा झा बैसारक अध्यक्षता केलनि. नवीन चौधरी, चंदन कुमार झा, रूपेश त्योंथ, आमोद कुमार झा अपन टटका रचना पढ़लनि आ उपस्थित लोकनि रचनाक त्वरित समीक्षा केलनि। बैसार मे रामलोचन ठाकुर, डॉ योगेन्द्र पाठक 'वियोगी', मिथिलेश कुमार झा, देवीशंकर मिश्र, लखनपति झा ओ नबोनारायण मिश्र सेहो उपस्थित छलाह.
(Report:मिथिमीडिया ब्यूरो)


text:
दिल्ली के संग-संग एहि बेरक बिहार दिवस मुम्बई... कोलकाता... चेन्नई... बंगलुरु के संग अमेरिका आओर खाड़ी के देश मे सेहो मनाएल जा रहल अछि. एहि के लेल बिहार सूचना आओर जनसम्पर्क विभाग... कला आओर लोकसंस्कृति विभाग दिन राति एक कएने अछि.
एहि बेरक स्थापना दिवस पर देश-दुनिया के बिहारक गौरवशाली अतीत सं परिचित कराएल जा रहल अछि. दुनिया के बताएल जा रहल अछि जे दुनिया के लोकतंत्रक उपहार बिहारक वैशाली सं मिलल छल. नालंदा... विक्रमशिला सं दुनियाभर मे ज्ञानक गंगा प्रवाहित भेल छल. बिहारक बोधगया सं भगवान बुद्ध दुनिया के शांतिक पाठ पढौंने छलाह. भगवान महावीर एतहि सं अपन संदेश दुनिया के देने छलखिन्ह. बात सम्राट अशोक के होए आ चंद्रगुप्त के...आ फेर राष्ट्रपति राजेन्द्र प्रसाद जीक. विद्यापति के होए आ दिनकर जीक. बिहार के हाशिया पर नहि राखल जा सकैत अछि. आजादी के लड़ाई मे राष्ट्रपिता महात्मा गांधी के अपन आंदोलन के लेल सेहो बिहारक चम्पारण के चुनय पड़लन्हि. सम्पूर्ण क्रांति के आगाज सेहो बिहार सं भेल. कि अहां एकरा बिसरि सकय छी?
बिहार के लोक अपन एहि गौरवशाली इतिहास के बिसरि गेल छथिन्ह. बिहार सं बाहर दोसरा सं नीक काज क रहल छथिन्ह... नीक पद पर छथिन्ह...ओहि ठामक विकास... प्रगति मे अहम योगदान द रहल छथिन्ह तखनो दोसर राज्य मे बिहारी के भइया आ अबे बिहारी कहि भगाएल जाएत अछि. मुदा आब एक बेर फेर सं बिहारी लोक मे एकटा नवका जोश... उत्साह... उमंग आओर स्वाभिमान जागृत भेल अछि. बिहारी गौरव के भान भेल अछि. आओर एहि के लेल मुख्यमंत्री नीतीश जी से पूरा जोर लगौने छथिन्ह.
बिहार दिवस पर मुख्य कार्यक्रम पटना के गांधी मैदान मे भs रहल अछि. एहि अवसर पर ऐतिहासिक... सांस्कृतिक विरासत के संग मध्यकालीन बिहार के उपलब्धि सं लोक के रुबरु कराएल जा रहल अछि... संगहि संग आजुक आधुनिक युग मे राज्य मे जे विकास भेल अछि ओकर प्रदर्शनी सेहो कएल गेल अछि.
एतबे नहि एहि बेर सिर्फ पटना मे नहि राज्य के सभ सरकारी दफ्तर... स्कूल... कॉलेज... ब्लॉक... जिला कार्यालय मे बिहार उत्सव मनाएल जा रहल अछि. स्कूल सभ मे प्रभात फेरी... प्रतियोगिता के आयोजन भs रहल अछि. एहि सभ के जोर-शोर सं करय के एक कारण अगिला विधानसभा चुनाव सेहो अछि. एहि के मार्फत नीतीशजी राज्य भर मे अपन विकासक गुणगान करय जा रहल छथिन्ह. मुदा एहि बारे मे गप दोसर बेर... अखन ओहि बारे मे गप करय के सही टाइम नहि अछि. अखन खुलि कs मनाउ बिहार दिवस उत्सव. त अहां सभ के बिहार दिवस पर शुभकामना.


text:
मुदा सरकार के एहि पर सेहो विचार करबाक चाही जे जलस्तर बनल रहय. मिथिलांचल मे जलक स्तर धीरे-धीरे काफी नीचा जा रहल अछि. वॉटर हार्वेस्टिंग पर जोर देबय के जरूरत अछि.
नवका- पुरनका लेख सर्च करु...
पेयजलक परेशानी लेल दरभंगा मे बनल कंट्रोल रूम
गर्मी आबि गेल अछि. अखन गर्मी के शुरुआत अछि मुदा लगैत अछि जेना जेठक दिन आबि गेल होए. अखने ई हाल अछि तं जेठ मे कि होएत सोचि सकय छी.
ई हाल तखन अछि जखन कि किछ दिन पहिने तक सर्दी कंपकंपौने छल. एहि बेर ठंड सेहो खूब पड़ल आ लगैत अछि गर्मी सेहो खूब पकाएत.
गर्मी के चढैत दरभंगा मे पानिककिल्लत...परेशानी शुरू भ गेल अछि. दरभंगा शहर जतय सभ सं बेसि पोखर अछि. बगल सं बागमती नदी बहैत अछि. ओतय पानि केर परेशानी. किछ अजीब नहि लगैत अछि अहांके.
मुदा सरकारक तरफ सं आम लोक के लेल नीक इंतजाम नहि होए के कारण लोक के गर्मी मे परेशानी उठाबय पड़य छनि. चापाकल...नल के लेल हर साल पाई आबैत अछि मुदा कतs चलि जाएत अछि से नहि कहल जाए.
दरभंगा शहर मे अहां के दू चीज के लेल बड़ कष्ट उठाबय पड़त. एक तं गर्मी मे पानि पीबय लेल दोसर पेशाब करय लेल कोनो जगह खोजय मे. मजबूरी मे लोक के कोनो देबारक कात के शरण मे जाए पड़य छनि. कई बेर तं मारि-पीट के नौबत आबि जाएत अछि.
पीबय के पानि केर नीक इंतजाम नहि होए के कारण पियासल लोक के हारि थकि कं बिस्लरी के बोतल... लस्सी... भांगक शरबत...शिकंजी...कोल्ड ड्रिंक आ फेर सोडा खरीद क पीबय पड़ैय छनि.
सरकार के... प्रशासन के एहि लेल दरभंगा के कादिराबाद बस स्टैंड सं लsक लहेरियासराय तक बीच-बीच मे चापाकल...पानिक टंकीक व्यवस्था करबाक चाही.
ओना प्रशासन किछ हरकत मे आएत दिखा रहल अछि. दरभंगा मे पीबय केर पानि सं जुड़ल परेशानी के दूर करय लेल एकटा कंट्रोल रूम बनाएल गेल अछि.
ई कंट्रोल रूम लोक स्वास्थ्य अभियंत्रण विभाग के तरफ सं बनाऔल गेल अछि. अहां सभ के कोनो परेशानी होए तं अहां सभ 0672220256 पर फोन करि सकय छी.
मुदा सरकार के एहि पर सेहो विचार करबाक चाही जे जलस्तर बनल रहय. मिथिलांचल मे जलक स्तर धीरे-धीरे काफी नीचा जा रहल अछि. वॉटर हार्वेस्टिंग पर जोर देबय के जरूरत अछि.
सदस्यता लें टिप्पणियाँ भेजें (Atom)


text:
ⓘ भागेश्वर गाउँपालिका
भागेश्वर गाउँपालिका डडेल्धुरा जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद डडेल्धुरा जिलामे साविकक बगरकोट, भागेश्वर आ रुपाल गाउँ विकास समितिसभके मिलाए भागेश्वर गाउँपालिका बनाएल गेल अछि ।भागेश्वर गाउँपालिकाक कूल क्षेत्रफल २३३.३८ वर्गकिलोमिटर रहल अछि । ई गाउँपालिका ५ वडामे विभाजन कएल गेल अछि । ई गाउँपालिकाक कूल जनसङ्ख्या १४,१२९ रहल अछि । ई गाउँपालिकाक सिमाना पूर्वमे अमरगढी नगरपालिका, पश्चिममे भारत, उत्तरमे अजयमेरु गाउँपालिका आ बैतडी जिला तथा दक्षिणमे परशुराम नगरपालिका धरि फैलल अछि ।


text:
नवका- पुरनका लेख सर्च करु...
बिहार मे विकास के जीत
आखिर बिहार मे विकासक जीत भ गेल. विकास के आगां सभ मुद्दा पाछां पड़ि गेल. जाति...धर्म...भाई-भतीजा जैसन सभ समीकरण फेल भ गेल. नीतीश कुमार जीके भारी बहुमत मिल रहल छनि.
जीत के खुशी मे पत्रकार सं बात करैत नीतीश कुमार जी कहबो कएलखिन्ह जे एहि चुनाव के सभसं पैघ गप रहल लोक के जातिवाद के नकारि देनाए. लोक ओहि पर ध्यान नहि द विकास पर मोहर लगौंलखिन्ह.
एहि बेर नीतीश जीक एहन आंधी चलल जे लालूजीक लालटेन बुझि गेल. एहन उम्मीद खुद जेडीयू-बीजेपी के एनडीए गठबंधन के सेहो नहि छल. मुदा बिहार के जनता हिनका पर अपन पूरा भरोसा देखा देलखिन्ह.
नीतीश जीक जीतक एकटा कारण अहां बड़का संख्या मे महिला सभ के वोट देबय लेल आगां अनाए सेहो कहि सकय छी. महिला सभ वोट गिराबय लेल देर तक वोट लाइन मे लागल रहलीह.
असल मे एकर बुनियाद पंचायत चुनाव के टाइम मे पड़ि गेल छल जखन नीतीश जी महिला सभ के लेल पचास प्रतिशत आरक्षण लागू करने छलखिन्ह. एहि सं हुनका सभ मे जागरूकता फैलल.
एहि चुनाव मे मतदाता के फैसला सं ई साबित भ गेल जे लोक आब फेर सं ओहि अंधकारमय बिहार मे... पिछड़ल बिहार मे...अंधेरगर्दी वाला बिहार मे जाए के लेल तैयार नहि अछि.
दुनिया के सामने इहो साबित भ गेल जे बिहार बदलि रहल अछि...लोक बदलि रहल अछि... लोकक सोच बदलि रहल अछि...आओर ओ एहि सकारात्मक बदलाव के पसंद करि रहल अछि.
एहि बेर के चुनाव नतीजा सं इहो साफ भ गेल अछि जे अहां नीक काज करब त लोक अहां के खारिज नहि करत. अहां जातिगत समीकरण सं दूर काज के बल पर सेहो जीत सकैत छी.
एहि सं नेता सभ काज करय लेल... विकास के आगां बढ़ाबय लेल विवश होताह. हुनका पर ई प्रेशर रहतन्हि जे अगर काज नहि करब त मतदाता हुनका पटखनी द सकय छथिन्ह.
सदस्यता लें टिप्पणियाँ भेजें (Atom)


text:
दिल्ली,मिथिला मिरर-जुली रानी झाः मिथिला मिरर’क विशेष प्रस्तुति ‘आउ शुद्ध-शुद्ध बाजव सीखी’क दोसर अंक मे मनोज पाठक जी अपने सब कें अहि बातक जानकारी देतथि कि कोना आयुक संग-संग व्यक्तिक अवाज मे बदलाव होइत छैक आ एकर कारण कि थिक? त हमरा सब अहि पर विस्तार सं जानकारी ली आ अवाजक दुनिया मे अपन सफल उपस्थिति दर्ज करेवा दिस एकटा सार्थक डेग बढ़ावी।
जँ बोली एहन हो जे सुनैवला के अगिला बोल सुनबाक लेल ठहरा लैक, शब्दक चयन एहन हो जे सामने वाला के अनचिन्हार नहि लगैक आ विषय श्रोताक इच्छानुकूल होइक त एहनामे बजै वलाक बात ध्यानसँ सुनल जाइत छैक। हँ बजैवलाके ई सदिखन याद रखबाक चाही जे हमर श्रोता के अछि? कोन आयुवर्गक अछि ? ओकर की आवश्यकता छैक? आ हम जे किछु बाजि रहल छी तकर आवश्यकता सुनैवला के छैक वा नहि, हमर बजबाक प्रभाव सुनैवला पर केहन पड़ि रहल अछि, हमरा आगू की बजबाक चाही वा अन्ततः चुप भए जेबाक चाही ?
जँ बजबासँ पहिने अइ सब प्रश्न पर विचार कए लेल जाय, तँ वक्ता, अपन सब बात, ठीकसँ राखि पबैत अछि। ओकर बात नीक जकाँ सुनल जाइत छैक आ कालक्रममे एहन वक्ता वाक कलाक एकटा सफल उदाहरण बनि जाइत अछि। वाक कलासँ जुड़ल जीवनक प्रत्येक कार्यक्षेत्रमे मोटामोटी इएह नियम कमोबेश लागू होइत होइत अछि।
आऊ, क्रमिक रूपसँ हम सब एहि पर विचार करी। बोली यानी वाककलाक सॉफ्टवेयर, बोल यानी वाककलाक हार्डवेयर, विषय यानी वाककलाक कन्टेन्ट आ श्रोताक इच्छा यानी ऑडिएन्सक पूर्व आकलन पर ध्यान देलासँ प्रत्येक व्यक्ति एकटा सफल वक्ता बनि सकैत अछि। सबसँ पहिने ई श्रृंख्ला बोल आ बोली यानी वाककलाक हॉर्डवेयर आ सॉफ्टवेयर ध्यान केन्द्रित करत। पहिने बोली पर विचार करी। हमर अहाँक बोली अपन चारू कातक परिवेश पर निर्भर करैत अछि। एकटा अबोध नेना नौ माससँ लए क तीन साढ़े तीन सालक बीच अपन बोलीक आरंभिक स्वरूप तय क लैत अछि। 4 सालसँ 11 वर्षक बीच ओकर बोली लगभग स्थिर भए जाइत छैक। 12 सालसँ 18 सालक बीच एकटा किशोर वा किशोरीक बोली पूर्ण रूपसँ स्थिर भए जाइत अछि आ ओकर बाद बोलीमे बदलाव सामान्यतः जीवनक अंतिम सांस तक नहि होइत छैक।
हारी- बीमारी वा दाँत टूटि गेलापर वा जीह संचालनमे कोनो अवरोध एलापर भले तात्कालिक रूपसं बोली प्रभावित हो मुदा जँ वाक कला यानी बोली उत्पादनमे लागल अंग स्वस्थ रहय तँ जीवनपर्यंत अहाँ अपन बोली टनगर, शनगर आ धरगर बनौने राखि सकैत छी । बस थोड़ेक प्रयाससँ बोली आ बोल निखारल जा सकैत अछि। प्रभावशाली बनाओल जा सकैत अछि। जँ अहाँ प्रयासक लेल तैयार छी त भरोस राखू एहि पोस्ट आ पोस्ट पठबै वलाक संग अपन अभ्यास जारी रखलासँ बहुत जल्दी अहाँक बोली सुनिकए बाट चलैत बटोही ठमकि जायत, कार्यस्थल पर अधिकारी वा अधीनस्थ समानरूपसँ प्रभावित होयताह। मात्र अपन मधुआयल बोलीसँ, अपन परिवारमे प्रेयसि होथि वा प्रियवर, माता-पिता वा संतान आ समाजमे अड़ोसी- पड़ोसी वा चिन्हार- अन्चिनहार सबकें मोहित करबामे अहाँ समर्थ भए सकैत छी।
प्रतीक्षा करू अगिला पोस्टक जाहिमे बोल आ बोलीक हार्डवेयर आ सॉफ्टवेयर पर चर्चा होयत।


text:
Vidyanand Bedardi
- News
पब्जी आ फ्रि-फायर तत्काल बन्द करबाक माङ्ग
प्रतिनिधिसभा सदस्य आशाकुमारी वि.क. पब्जी आ फ्रि-फायर तत्काल बन्द करबाक माङ्ग कएने छथि। प्रतिनिधि सभाक मंगलदिनक बैठल बैठक शून्य समयमे…Read More »
- News
मधेशके मुद्दा उठेनिहार टीएमएनसी पार्टी निर्माण हएबाक घोषणा
तराई मधेश राष्ट्रिय परिषद (टीएमएनसी) राजनीतिक पार्टी निर्माण करऽ लागल अछि । परिषदक शनिदिन अनामनगरमे बैठल बैठक राजनीतिक दल निर्माण…Read More »
- Poem
पाँच मैथिली हाइकु : राजदेव राज
प्रस्तुत अछि राजदेव राजके पाँचटा मैथिली हाइकु १.बोनक लोकवानरी उपद्रवमच्छर दाओ २.बुधि-बियाधिछड़कीपर घरचूबैत ओछा ३.कछुआ नाचराजनीतिमे तालीघरक फेरी४.सती सावित्रीपरदेशी प्रीतमघरमे…Read More »
- News
मैथिली साहित्य परिषद राजविराज सहित पाँच साहित्यकार आ दू कलाकार विद्यापति पुरस्कारसँ पुरस्कृत।
संघिय संस्कृति मन्त्रालयद्वारा मंगलदिन जनपुरधाममे आयोजित एक समारोहबीच प्रदेश २ के मुख्यमन्त्री लालबाबु राउतद्वारा दू लाखक नेपाल विद्यापति मैथिली भाषा…Read More »
- News
UAE मे कार्यरत मधेशी मुलक एक नेपाली डाॅक्टरकेँ Golden Visa भेटल।
विगत ४ वर्षसँ UAE के आवुधावीस्थित बुर्जिल अस्पतालमे चर्म रोग विशेषज्ञ रूपमे कार्यरत सप्तरी, डिमन (हाल: विराटनगर) निवासी डाॅ. रविन्द्र…Read More »
- News
रामराजा प्रसाद सिंह स्वास्थ्य विज्ञान प्रतिष्ठानक शिलान्यास भेल
प्रधानमन्त्री केपी शर्मा ओली मंगलदिन रामराजा प्रसाद सिंह स्वास्थ्यविज्ञान प्रतिष्ठानक भर्चुयल माध्यमसँ शिलान्यास कएलनि। सप्तरीक राजविराज नगरपालिका वार्ड नम्बर १०…Read More »
- News
नेपाल सङ्गीत तथा नाट्य प्रज्ञा प्रतिष्ठानद्वारा दूगोट मैथिली कलाकारकेँ सम्मान।
नेपाल सङ्गीत तथा नाट्य प्रज्ञा प्रतिष्ठान प्रदेश २ क दूगोट स्रष्टासभकेँ सम्मान कएने अछि। ओसभ नेपाल संगीत तथा नाट्य राष्ट्रीय…Read More »
- News
गायक नेता केशव झाक आन्दोलन गीत सार्वजनिक
जनता समाजवादी पार्टीक कार्यकारिणी समिति सदस्य केशव झाक मैथिली आन्दोलन गीत सार्वजनिक भेल अछि।गीतक बोल रहल अछि ‘उठू मधेशी, जागू…Read More »
- Poem
तुर्की कवि नाजीम हिकमतके 3 मैथिलीमे कविता
आई तुर्की कवि नाजीम हिकमतके स्मृति दिवस अछि ।नाजीम हिकमत, तुर्कीमे जन्मल एहन क्रान्तिकारी कविके नाम अछि, जकर कवितामे क्रान्तिकारी…Read More »
- News
कोरोनाकालमे कविता : श्रृंखला 1
कोरोनाकालमे कविता श्रृंखलामे प्रस्तुत अछि तिनगोटा रचनाकारक कविता १. कविता – ‘मंत्र’ : अजित आजाद एहि बेचैन समय मेमोन पड़ैत…Read More »


text:
“नादानी भरल उम्र में समय के सिखैल परिपक्वता”
वंदना चौधरी। #लघुकथा #मधुश्रावणीपावैन । कैल्ह पावैन छियै आ एखन तक किछु भार नै एलै...
मैथिली साहित्य केँ नव ऊँचाई प्रदान कयलीह ‘वीणा ठाकुर”
मिथिलानी विशेष व्यक्तित्व परिचय - आभा झा, गाजियाबाद आइ हम अहि श्रृंखला में जिनकर चर्चा करय जा रहल छी ओ छथि साहित्य सृजन के समर्पित मैथिली...
ज्योति कुमारी – “साइकिल गर्ल”
मिथिलानी विशेष व्यक्तित्व परिचय - आभा झा, गाजियाबाद #मिथिलानी-व्यक्तित्व-विशेष ज्योति कुमारी - " साइकिल गर्ल " लाॅकडाउन के दौरान अपन पिता केँ साइकिल पर बइसा कऽ गुरूग्राम सँ...
यात्रा
आत्मचिन्तन - प्रवीण नारायण चौधरी आउ संग-संग यात्रा करैत छी किनको मोन पड़ैत अछि जे होशो-हवास मे जीवन मे पहिल यात्रा कतुका कएने रही? खूब जोर दियौक...
“सखी फुल लोढ़य चलु फुलवरिया,सीता के संग सहेलियां”
आभा झा। " मधुश्रावणी " अपन मिथिला के धरा जहिना अनमोल अछि...
“नवविवाहिता के सबसं पैघ पाबनि जाहि में तेसर बेर सिंदुर दान होईत अछि”
अखिलेश कुमार मिश्रा। "मधुश्रावणी" सभ सँ पहिले मधुश्रावणी शब्दक अर्थ बुझु। मधुश्रावणी दू शब्दक जोड़ सँ बनल...
“मिथिलाक सुप्रसिद्ध मधुश्रावणी पाबनि”
बेबी झा। "मधुश्रावणी" भारतवर्ष मे मिथिलाक अनुसार भरि साल में...
मुक्त मुक्त मिथिला दहेज मुक्त चाही
कविता - पवन झा 'अग्निवाण' @ गुमनाम फरिश्ता मुक्त मुक्त मिथिला दहेज मुक्त चाही मुक्त मुक्त मिथिला दहेज मुक्त चाही मैथिल के धर्म एहि भांति हम निबाही बेटा और...
शीतल वेड्स मोहन – एक आदर्श विवाह (मैथिली कथा)
कथा - प्रीति मिश्र, पटना शीतल वेड्स मोहन - एक आदर्श विवाह दृश्य १ ई खिस्सा थिक मॉडर्न मिथिला के। आइ-काल्हि बेटी सब बाहर जा-जा उच्च शिक्षा हासिल...
दृढ़ ईच्छाशक्ति केर सामने केहनो चुनौतीक सामना सहज अछि – सिद्ध कयलीह दीपिका
मिथिलानी विशेष व्यक्तित्व परिचय - शिव कुमार सिंह ई छथि मैथिली और हिन्दी साहित्य के प्रखर लेखिका और समाजसेवी "दीपिका झा"। अपन मिथिला में एक सँ एक...


text:
मिथिइवेंट 2014मे आयोजित 'वेब पत्रकारिता ओ मैथिली' विषयक संगोष्ठीमे युवा साहित्यकार चन्दनकुमार झा द्वारा पढ़ल आलेख.
मैथिली पत्रकारिता:
1780 ई.मे बंगाल गजेटक प्रकाशनक संगहि भारतमे पत्रकारिताक आरम्भ भेल आ तकर चारि दशक बाद 1819 ई.मे बंगाली पत्र-संवाद कौमुदीक प्रकाशनक संगहि भारतीय भाषामे पत्रकारिताक आरम्भ भेल. भारतमे पत्रकारिताक शुरुआतक करीब 125 बरख आ भारतीय भाषामे पत्रकारिताक शुरुआतक करीब करीब 86 बरखक बाद मैथिली-पत्रकारिताक शुरूआत भेल जखन 1905ई.मे जयपुरसँ "मैथिल हित साधन"क प्रकाशन आरम्भ भेल. एहि तरहेँ देखैत छी जे मैथिलीमे पत्रकारिताक जन्म अन्यान्य भारतीय भाषाक अपेक्षा बेस पछुआयल छल मुदा, आइयो करीब 110 बरखक वयस बितलाक बादहु मैथिली पत्रकारिता ठीकसँ चलब नहि सीखलक अछि, तखन फेर एकटा प्रशिक्षित आ प्रोफेसनल धावक सन दौगब तँ दीगर बात थिक. पछिला सय बरखक अपन जीवन-यात्रामे मैथिली पत्रकारिताक रूग्णावस्था नहि दूर भेलैक. ई कहियो व्यावसायिक रूपेँ स्वस्थ नहि रहल. मैथिली पत्रकारिता मात्र घाटाक व्यवसायक पर्याय बनल. फलस्वरूप मात्र अस्तित्वक लड़ाइ लड़ैत मैथिली पत्रकारिता एखनधरि जनाकांक्षाक अबाज नहि बनि सकल. एहि सम्बन्धमे मिथिला मिहिरक सम्पादक पं.शुधांशु शेखर चौधरीक हैत छथि—“असलमे पत्रकारिताक चरम उद्देश्य होइत अछि जनाकांक्षाक पूर्तिक दिशामे ओकर वाणीकेँ मुखरित करब जे कि मैथिली पत्र-पत्रिका एहि आदर्शसँ च्युत रहल अछि तेँ ने तँ ओकर समुचित विकास भेलैक अछि आ ने ओ जनमासक अपनत्व प्राप्त कऽ सकल अछि ।” (स्रोत-मिथिला दर्पण,मार्च-अप्रैल 2012, मे डॉ.बुचरू पासवानक आलेख "मैथिली पत्रकारिताक आधुनिकीकरण”)
मैथिली पत्रकारिताक एहि विफलताक पाछाँ कारण गनाओल जाइत अछि जे-"पत्रकारिता की थिक, ओकर उद्देश्य की होइत छैक, ओ कतेक काज कऽ सकैत अछि, ओकरा बढ़ौनिहारक की योग्यता हेबाक चाही, एहि सभ पर सम्यक विचार प्रस्तुत करबाक बदला जिनकामे पत्रकारिताक विधाक ज्ञान लेशो मात्र नहि छनि तिनकर विचारकेँ जँ प्राथमिकता देल गेल-(स्रोत-मिथिला दर्पण,मार्च-अप्रैल 2012,डा. बुचरू पासवान) लेकिन फेर जँ एहि कारण गनौनिहार व्यक्ति सभसँ प्रतिप्रश्न कएल जाइत अछि तँ इहो सभ घूरि-फिरि ओतहि अटकि जाइत छथि जे-मैथिली पत्रकारिताक क्षेत्रमे व्यवसायिक प्रबन्धकीय दृष्टिकोणक अभाव छैक. मैथिली पत्रकारिताक एहि दूरावस्थापर "मिथिला दर्शन"क संपादक श्री नचिकेताक निम्नलिखित टिप्पणी सेहो ध्यान देबाक योग्य अछि-“मैथिली पत्रकारिता, खास कऽ पत्रिकाक प्रकाशनसँ संबंधित तीन टा मुख्य समस्या हमरा वर्तमान मे देखाइत अछि. पहिल आ' सभसँ पैघ समस्या छैक जे मैथिलीमे एखनो नियमित रूपेँ स्तरीय रचना नहि भेटि पबैत छैक. लेखक सभ अपन रचनाकेँ जल्दी सँ जल्दी प्रकाशित करबा लेल अगुताएल रहैत छथि. नव आ' नीक रचना ताकब खाली हमरे लेल नहि अपितु प्रायः सभ संपादकक लेल समस्या छन्हि.
दोसर समस्या छैक जे हम सभ एखनो व्यवसायिक दृष्टिकोणसँ नहि सोचैत छी, पत्र-पत्रिकाक वितरणक व्यवस्था पर धेयान नहि दैत छी. पाठक मोफतमे पत्रिका पढ़य चाहैत छथि. एहिठाम कहि दी जे हमसभ (मिथिला दर्शन) मुफ्तमे बाँटब बन्न केने छी. एहिलेल किछु गोटे कहबो केलाह जे हमर सभकेँ तऽ सभदिन मोफते मे पत्र-पत्रिका भेटैत रहल अछि आ' तैँ हमरा सभक प्रति हुनका सभक मोनमे कष्ट सेहो हेतैन्ह. मुदा, आब ई परिपाटी बंद करबाक बेगरता अछि आ' प्रकाशक सभकेँ अपन-अपन बिजनेस मॉडल बना पत्र-पत्रिका बहार करबाक चाहियनि.
एहि क्षेत्रक तेसर समस्या छैक जे पत्र-पत्रिका तऽ बहुत बहरायत छैक मुदा फेर अनियमित भऽ जाइत छैक आ' क्रमशः बंद बऽ जाइत छैक. हमर सभक प्रयास रहैत अछि जे पत्रिका अपन नियमित प्रकाशनक तिथिसँ सात दिन पहिनहि तैयार भऽ जाए. अनियमित प्रकाशनक समस्या आब ई-पत्रिका सभमे सेहो देखबामे अबैत अछि किंतु ओ' बहुत कम छैक."
उपर जे अनेक समस्या सभक चर्च कएल अछि तकरे परिणाम थिक जे-पछिला सय बरखमे मैथिलीमे करीब तीन सय पत्र-पत्रिकाक प्रकाशन आरम्भ तँ भेल मुदा, अधिकांश अल्पायु-एमे काल-कवलित भऽ गेल. आश्चर्यक विषय थिक जे, हमसभ तकर अकाल मृत्युपर बिना कोनो शोक प्रकट कएने, एहिसँ बचबाक कोनो विशेष उपाय तकने बस एही बातपर अपन पीठ ठोकैत रहलहुँ जे- जँ एकटा पत्रिका मरलै तँ दोसराक जन्मो तँ भेलैक...क्रमतँ कहियो नहि टुटलैक...! किन्तु हम सभ आइ मैथिली पत्रकारिताक जाहि इतिहासपर गौरव करैत छी ताहि सम्बन्धमे पं. सुधांशु शेखर चौधरीक निम्न विचारपर सेहो हमरा सभकेँ चिन्तन करबाक चाही. ओ कहैत छथि –“विशाल संख्यामे जे मैथिली पत्र-पत्रिका अकाल मृत्यु भेलैक अछि से मैथिली भाषीक हेतु कहियो गौरवमय चित्र नहि प्रस्तुत कऽ सकैत अछि, अपितु ई कहबाक चाही जे मैथिलीक एक-एक मुइल पत्र मैथिलीक वक्षपर उगि आयल फोका थिक जकरा फोड़लासँ प्रत्येक मैथिली-स्नेहीकेँ मर्मान्तक पीड़ाक अनुभव भऽ सकैत छैक.” (स्रोत-मैथिली पत्रकारिताकःदशा ओ दिशा).
पं.चन्द्रनाथ मिश्र 'अमर', “मैथिली पत्रकारिताक इतिहास”मे सेहो स्वीकार करैत छथि जे- मैथिली पत्रकारिताक आइ धरिक उपलब्धि एतबे कहल जा सकैत अछि जे पत्रकारिता विकासक संभावनाकेँ जियौने रहल अछि तहिना इहो कहल जा सकैत अछि जे मैथिली पत्र-पत्रिका अपना भीतर एतबा साक्ष्य अवश्य रखने अछि जे समाजमे होइत परिवर्तनकेँ ओहिमे अकानल जा सकय." ...मुदा, की एखनो मात्र अकानले जा सकय? ओकर स्पष्ट प्रतिबिंब किएक नहि झलकैत छैक आबहु? एहि तरहेँ जँ आइ धरिक मैथिलीक पारम्परिक (प्रिन्ट) पत्रकारिताक इतिहास जकरा हम मात्र मैथिली साहित्यिक पत्रिकाक इतिहास बुझैत छी, केर अध्ययन केलासँ प्रतीति होइत अछि जे मैथिली पत्रकारिताक जन्म अन्यान्य भारतीय भाषाक पत्रकारितका अपेक्षा जहिना पछता भेल रहैक तहिना, विकासक क्रममे सेहो मैथिली पत्रकारिता आइ प्रायः सय बरख पछुआयल अछि.जखन कि विश्व-पत्रकारिता कि अन्यान्य भारतीय भाषाक पत्रकारिताक समकक्ष ठाढ़ हेबाक हमरा सभकेँ अपेक्षाकृत अधिक प्रयास करबाक छल मुदा, दुर्भाग्यवश हमसभ आइयो प्रायः 1905सँ आगाँ नहि बढ़ि सकलहुंअछि.
मिथिला मिहिर केर प्रकाशन कालकेँ मैथिली पत्रकारिताक स्वर्णकाल मानल जाइत अछि मुदा, ई पत्रिका चूँकि एकटा साहित्यिक पत्रिका छल तेँ पत्रकारिताक सभटा गुण एकरामे नहि छलैक. हमरा हिसाबेँ 2004 केर बादक वर्षकेँ मैथिली पत्रकारिताक इतिहासमे सर्वाधिक महत्वपूर्ण काल मानल जायत जखन मैथिलीमे दू टा दैनिक, ई-पत्रिका आ अनेक वेब पोर्टल, रेडियो तथा टेलीविजनपर मैथिलीमे समाचार प्रसारण आदि शुरू भेल आ देशक विभिन्न ठामसँ साहित्य-संस्कृतिकेँ समर्पित पत्रिकाक प्रकाशन भेल.
मैथिली वेब पत्रकारिता:
वेब पत्रकारिता कमप्यूटर ओ इन्टरनेटक सहायतासँ, डिजिटल तरंगकेर माध्यमसँ संचालित होमयबला पत्रकारिता थिक जकरा ऑनलाइन, इन्टरनेट, साइबर पत्रकारिता, आदिक नामसँ सेहो जानल जाइत अछि. वेब पत्रकारिताक अन्तरगत मुख्यतः तीन तरहेँ सामग्री प्रकाशित कएल जाइत अछि-1. प्रिन्ट मीडियामे प्रकाशित सामग्रीक ऑनलाइन संस्करण 2. ऑनलाइन सामग्री जकर आंशिक प्रकाशन प्रिन्ट सेहो होइत अछि आ 3. एहन पोर्टल वा समाचार साइट जे मात्र इन्टरनेट पर संचालित होइत अछि. आब इन्टरनेट पर दैनिक, साप्ताहिक, पाक्षिक, मासिक, द्वैमासिक, त्रैमासिक, आदि हरेक आवृतिक पत्र-पत्रिका सहज उपलब्ध अछि. एखन जे पत्र-पत्रिका वा व्लॉग-वेवसाइट आदि इन्टरनेट पर वेब-पत्रकारिताक क्षेत्रमे सक्रिय अछि तकरा विषय-वस्तुक दृष्टिसँ साहित्यिक,आर्थिक, राजनैतिक, शैक्षिक, सांस्कृतिक,समाचार प्रधान आदिमे वर्गीकृत कएल जा सकैत अछि. हलाँकि इन्टरनेटपर प्रकाशित कोनो सामग्रीकेँ सीमा विशेषमे बान्हल नहि जा सकैए मुदा एकर सांदर्भिकताकेँ रेखांकित करैत एहिपर प्रकाशित सामग्रीक दृष्टिकोणसँ एहि पत्र-पत्रिकादिकेँ स्थानीय, राष्ट्रीय ओ अन्तराष्ट्रीय स्तर केर पत्र-पत्रिकादिमे वर्गीकृत कएल जा सकैए. आइ भलेँ वेब-पत्रकारिताक विश्वसनीयतापर विश्वभरिक किछु प्रतिशत आबादी प्रश्नचिन्ह ठाढ़ करैत हो मुदा ई कहबामे कोनो अतिशयोक्ति नहि होयत जे- जाहि तरहेँ लोकक जीवन प्रोद्योगिक केन्द्रित भऽ रहल अछि, लोकक टेक्नोलॉजीपर निर्भरता बढ़ि रहलैक अछि, आ सम्पुर्ण विश्व समुदाय संचार क्रान्तिक संवाहक बनल अछि, निकट भविष्यमे विश्वक प्रत्येक भाषामे वेब-पत्रकारिता सर्वाधिक लोकप्रिय आ विश्वसनीय होयत.
1980 केर दशकमे न्यूयार्क टाइम्स, वालस्ट्रीट जर्नल, आदि कतिपय समाचार-पत्र अपन वेब-संस्करण प्रकाशित आरम्भ कएलक आ प्रायः एतहिसँ वेब-पत्रकारिताक आरम्भ मानल जाइत अछि. प्रसिद्ध टाइम मैगजिन 1994ई. मे पहिल बेर इन्टरनेटपर उपलब्ध होमय बला पत्रिका बनल. भारतमे "द हिन्दु" पहिल भारतीय अखबार छल जे 1995मे अपन वेब-संस्करण संग इन्टरनेटपर अवतरित भेल आ तकर तीन बरखक बाद 1998मे केवल अंगरेज़ीमे नहीं अपितु अन्य भारतीय भाषा यथा- हिंदी, मराठी, मलयालम, तमिल, गुजराती आदि भाषामे देशक करीब 48 गोट समाचारपत्र केर वेब-संस्करण प्रकाशित होइत छल. एकटा आँकड़ाक मोताबिक 1997मे भारतक विभिन्न भाषामे वेब-पत्रकारिताक जे निम्न स्थिति छलः
भाषावार कुल पंजीकृत और ऑनलाइन पत्रक संख्या:
1) अंगरेज़ी - 338 -19,2) हिंदी -2118 – 05, 3) मलयालम -209 – 05,4) गुजराती -99 – 04, 5) बंगाली -93 - 03
6) कन्नड - 279 – 03, 7) तेलुगु - 126 – 03, 8) ऊर्दू -495 – 2, 9) मराठी -283 – 01
1997 धरि अन्य भाषा यथा असमिया, मणिपुरी, पंजाबी, उडिया, संस्कृत, सिन्धी, मैथिली,आदि भाषामे ऑनलाइन पत्रकारिताक उदय नहि भेल छल. एकैसम शताब्दीक मध्य अबैत-अबैत देशक प्रायः हरेक भाषामे वेब-पत्रकारिताक जन्म भऽ गेल. इन्टरनेटपर ब्लाग तकनीकक विकास आ देवनागरीमे प्रकाशनक सुविधाक विकास भेलैक आ तकर बाद अन्य भारतीय भाषाक संग मैथिली भाषामे सेहो ऑनलाइन पत्रकारिता केर नव बाट खूजल. जे रकर्ड उपलब्ध अछि, ताहि अनुसारेँ 5 जुलाई 2004केँ "भालसरिक गाछ" ब्लॉगक माध्यमसँ मैथिलीक पहिल ई-पत्रिका विदेह-पाक्षिक केर प्रकाशन प्रारम्भ भेल आ एहि तरहेँ मैथिली वेब-पत्रकारिताक सूत्रपात भेल. बादमे ई पत्रिका Videha.co.in पर प्रकाशित होइत रहल अछि आ एखन धरि एकर कुल 166 अंक केर प्रकाशन भऽ चुकल अछि. एहि पत्रिकाक एकटा और महत्वपूर्ण विशेषता अछि जे एकर सभ अंक देवनागरी, तिरहुताक संग ब्रेल लिपिमे सेहो प्रकाशति होइत अछि. विदेह-पाक्षिकक प्रकाशन वस्तुतः मैथिली पत्रकारिता जगतमे एकटा आन्दोलन ठाढ़ कएलक. एखन धरि एहि पत्रिकाक माध्यमे नव रचनाकारक एकटा पीढ़ी तैयार भेल जे मैथिली साहित्यक विकासमे अपन महत्वपूर्ण अवदान दए रहल छथि. संगहि एहि पत्रिकाक माध्यमे एखनधरि अनेक विधा यथा- उपन्यास, कथा, कविता, गीत, गजल, हाइकु, शेर्न्यू, नाटक, निबंध, समालोचना, आदिक उत्थान लेल अभियान चलाओल जा रहल अछि । पोथी प्रकाशनक क्षेत्रमे सेहो विदेह समूहक महत्पूर्ण योगदान अछि. अनुमानतः एखनधरि एहि पत्रिकाक अंक सभकेँ विश्वभरिमे करीब पाँच लाखसँ बेसी बेर देखल जा चुकल अछि.
ओना कुमार पद्मनाभ (आदि यायावर) सेहो दावा करैत छथि जे "कतेक रास बात" नामक हुनकर बनाओल ब्लाग Vidyapati.Org मैथिलीक पहिल वेब-पोर्टल थिक. नेपालसँ धीरेन्द्र प्रेमर्षी द्वारा संचालित पल्लव, हितेन्द्र ठाकुर द्वारा संचालित हेल्लोमिथिला, मिथिला लाइव आदि मैथिली वेब-पत्रकारिताक आरम्भिक समयक महत्वपूर्ण वेबसाइट सभ अछि. बादमे मैथिली वेब-पत्रकारिताक जगतमे इसमाद, मिथिमीडिया, मिथिलाप्राइम, मिथिलामिरर, नवमिथिला आदि अनेक समाचार पोर्टल आयल जे इन्टरनेट पर मैथिली पत्रकारिताकेँ आर अधिक सक्षमताक लेल निरन्तर कार्यरत अछि. एकर अलावे साहित्य, कला ओ संस्कृतिसँ जुड़ल सैकड़ो ब्लॉग आ पोर्टल अछि जतय मैथिली भाषा-साहित्यकविविध गतिविधिक जनतब उपलब्ध अछि.
मिथिमीडिया:
15 अगस्त 2012केँ मिथिमीडियाक जन्मक संगहि मैथिली वेब-पत्रकारिताकेँ नितांत मौलिक आ नवीन बाट भेटलैक. मौलिक एहि अर्थमे जे ओहि समयमे मिथिमीडिया एकमात्र वेब-पोर्टल छल जे मात्र मिथिला-मैथिलीसँ सम्बन्धित गतिविधिक समाचार प्रसारण संकल्पक संग सभक सोझाँ आयल छल. जेनाकि एकर परिचयमे सेहो लिखल छैक-"मैथिली मे अछिनरे वेब पोर्टल अछि. समाद, संगीत, साहित्य आदि विषयक वेबसाइट केर कोनो कमी नहि अछि. वेब पर मैथिली केर उपस्थिति अन्य भारतीय भाषा सं कम नहि अछि. तथापि शुद्ध ओ सटीक मैथिली समाद पोर्टलक खगता बनले अछि. एहि खगता कें पूर्ण करबाक उद्देश्यक एक प्रयास थिक मिथिमीडिया".
मिथिमीडियासँ पूर्व जे मैथिली समाद-पोर्टल सब छल ताहिमे मिथिलाक मौलिक आ निष्पक्ष खबरिक अभाव रहैत छलैक. ओ पोर्टल सभ हिन्दी-अंग्रेजीक विभिन्न पोर्टल सभक बासि-तेबासि समादकेर मैथिली अनुवाद परसैत छल जाहिसँ ओकरा सभक प्रति पाठकक मोनमे कोनो विशेष लगाव नहि उत्पन्न भेल. मिथिमीडियाक कलेवर, एहिपर प्रसारित सामग्रीक गुणवत्ता, एकर निष्पक्षता आ मौलिकता विश्वक विभिन्न कोनमे बसल मैथिलकेँ अपना दिस आकर्षित करबामे सफल भेल. एहि पोर्टलक उत्कृष्ट डिजाइनिंग आ भाषा शुद्धता एखनो मैथिलीक समस्त वेब-पोर्टलसँ कएक धाप बढ़िकऽ अछि. एहिपर प्रसारित विभिन्न सामग्रीक गुणवत्ता ओ विश्वसनीयताक सहज अनुमान एहिसँ लगाओल जा सकैत अछि जे ई विभिन्न मैथिली पत्र-पत्रिकाक अलावे नेपालसँ प्रसारित होमयबला रेडियो कान्तिपुरक "हेल्लो-मिथिला" सन लोकप्रिय कार्यक्रमक लेल सेहो कन्टेन्ट प्रोवाइडर केर काज करय लागल.
मिथिला-दर्शनक संपादक श्री नचिकेता सेहो एहि पोर्टलक प्रशंसक छथि. मात्र तीन बरखक अपन पत्रकारिताक यात्रामे मिथिमीडिया आइ मैथिली-वेबपत्रकारिताक एकटा महत्वपू्र्ण परिचिति बनि गेल अछि. समाज, साहित्य, राजनीति, कला-संस्कृति, रंगमंच,सिनेमा, आदि विभिन्न क्षेत्रसँ सम्बन्धित 600सँ अधिक पोस्ट आइधरि एहिपर भेल अछि, जाहिमे 27 गोट साक्षात्कार आ' विविध विषयक 34 गोट आलेख अछि. संगहि अनेको नव-पुरान रचनाकार लोकनिक रचना एतय प्रकाशित भेल छनि. मिथिमीडिया प्रायः मैथिलीक पहिल वेब-पोर्टल छल जे राजनीति,साहित्य, समाजसेवा, पत्रकारिता, रंगमंचसँ जुड़ल गणमान्य लोक यथा- श्री नचिकेता, धीरेन्द्र प्रेमर्षि, किशोरीकान्त मिश्र, गुणनाथ झा, प्रेमलतामिश्र प्रेम, शेफालिका वर्मा, धनाकर ठाकुर आदिक साक्षात्कार शृंखलाबद्ध ढंगसँ प्रस्तुत केलक. मैथिली साहित्यक विभूति लोकनिपर आधारित एकर परिचय शृंखला सेहो बेस लोकप्रिय भेल. संगहि ई समाद-पोर्टल अपन सामाजिक दायित्वकेँ चिन्हैत आ जनाकांक्षाकेँ स्वर दैत मिथिला-मैथिलीसँ जुड़ल ज्वलन्त सामाजिक-राजनैतिक मुद्दापर निर्भीक टिप्पणी करैत रहल अछि से चाहे मैथिली-भोजपुरी अकादमीमे भोजपुरीक बढ़ैत वर्चस्वपर हो कि मध्यमग्रामक घटनापर. अकर्मण्य मिथिला-मैथिली संस्थाक सेहो कटु आलोचनासँ मिथिमीडिया वंचित नहि रहल अछि. एकर अलावे कलकतिया मिथिला-मैथिली गतिविधि, देशभरिमे मनाओल जाए बला विद्यापति समारोह, कि कोनो विशेष समारोह आदिपर सेहो एकर विशेष नजरि रहैत छैक. मंगलिया नाट्यउत्सव दिल्ली, नेपालक साहित्यिक-सांस्कृतिक गतिविधि समेत विविध मैथिली समारोहक विशेष कवरेज सेहो एकर महत्वपूर्ण आकर्षण अछि. प्रगतिशील मैथिली पोर्टल अछि मिथिमीडिया. एकर मुख्य उद्देश्य मिथिला ओ मैथिलीक विभिन्न हलचल ओ हालचाल प्रकाशित ओ प्रसारित करब अछि. संगहि ई मिथिला, मैथिली ओ मैथिलक संस्था, अभियान व कार्यक्रमक ऑनलाइन प्रचारक काज सेहो करैत अछि.
उपसंहार:
1. एखनधरि मात्र 10 प्रतिशत भारतीय जनसंख्या इन्टरनेटपर सोशल नेटवर्कसँ जुड़ल अछि अतः आगामी समयमे एकर विकासक असीम संभावना छैक.
2. आजुक समयमे वेब एकमात्र माध्यम अछि जकरा माध्यमसँ मैथिली पत्रकारिता जगत १००००सँ मैथिलक बीच पहुँच सकैत अछि.
3. मैथिली वेब-पत्रकारिताक भविष्यमे महत्वकेँ देखैत आवश्यक अछि जे एकर शैशवावस्थेँ सँ उचित देख-रेख कएल जाए अन्यथा कहीँ भविष्यमे इहो अपंग-दुर्बल नहि बनि जाए.
4. एखन मैथिली वेब-पत्रकारिताक समक्ष जे सभसँ पैघ दू गोट समस्या छैक से थिक- १. संसाधन आ २. सामग्री. एकरा लग टेक्निक आ टैलेन्ट छैक.
5. मिथिमीडिया सन वेबपोर्टलकेँ जँ सालाना एक लाख रुपैयाक इन्वेस्टमेंट भेटि जाए (जे कि कोनो प्रिन्ट पत्रिकाक मात्र एक-दू अंकक लागतिक बरोबरि अछि) तँ मैथिली-पत्रकारिता जगतमे क्रान्ति आबि सकैत अछि. संगहि रोजगारक अवसर सेहो उपलब्ध हेतैक.
6. जेना कि नचिकेताक कथनकेँ पहिने उद्धृत कएल- नीक कन्टेन्टक सेहो बड़ अभाव छैक. स्थापित रचनाकार वेबपर अपन रचना नहि देबय चाहैत छथि जानि नहि किएक. तहिना हम सभ जे आयोजन करैत छी तकर समाचार छपाबय हेतु हिन्दी-अंग्रेजी पत्र-पत्रिकाकेँ विज्ञापन दैत छियैक, लॉबिन्ग करैत छी मुदा, मिथिमीडिया सन वेब-पोर्टलकेँ प्रेस-विज्ञप्तियो ससमय उपलब्ध नहि करबैत छी. एहिसँ मैथिली पत्रकारिता आ संस्था दुनूकेँ हानि होइत छनि.
हम आशा करैत छी जे आजुक एहि चर्चाक बाद हम सभ मैथिली वेब-पत्रकारिताक महत्वकेँ बूझब आ एकरा विकासक हेतु सार्थक प्रयास आ सहयोग करब.
#पेटारमेसं
#पेटारमेसं


text:
Markus
1
1 हम पौलुस, जे अपना सभक उद्धारकर्ता परमेश्वरक आज्ञा सँ, आ मसीह यीशु जे अपना सभक आशाक आधार छथि तिनकर आज्ञा सँ, मसीह यीशुक एक मसीह-दूत छी, 2 से विश्वासक दृष्टि सँ अपन असली पुत्र तिमुथियुस केँ ई पत्र लिखि रहल छी— पिता परमेश्वर आ अपना सभक प्रभु, मसीह यीशु अहाँ पर कृपा आ दया करथि आ अहाँ केँ शान्ति देथि। 3 जहिना मकिदुनिया प्रदेश जाइत काल हम अहाँ सँ आग्रह कयने छलहुँ, तहिना एखनो हमर आग्रह अछि जे अहाँ इफिसुसे नगर मे रहि जाउ, जाहि सँ ओहिठाम जे किछु लोक गलत शिक्षा दऽ रहल अछि तकरा सभ केँ आदेश दिऐक जे ओ सभ एहन शिक्षा देनाइ बन्द करय, 4 आ काल्पनिक दन्तकथा सभ और असंख्य वंशावली सभक चक्कर मे पड़ल नहि रहय। ओहि सँ मात्र वाद-विवाद बढ़ैत अछि, ने कि परमेश्वरक काज, जे विश्वास पर आधारित अछि। 5 हमर एहि आदेशक लक्ष्य ई अछि जे ओ प्रेम बढ़य जे शुद्ध मोन, निर्दोष विवेक आ निष्कपट विश्वास सँ उत्पन्न होइत अछि। 6 किछु लोक एहि सभ केँ छोड़ि, बाट सँ भटकि निरर्थक विवादक बात बजैत रहैत अछि। 7 ओ सभ धर्म-नियम सिखाबऽ वला गुरु बनऽ चाहैत अछि, मुदा जे बात ओ सभ कहैत अछि और जाहि विषय पर जोर दैत अछि तकरा अपने नहि बुझैत अछि। 8 अपना सभ जनैत छी जे जँ धर्म-नियमक उचित उपयोग कयल जाय, तँ ओ उत्तम वस्तु अछि। 9 एहि पर ध्यान रहय जे धर्म-नियम धर्मी लोक सभक लेल नहि, बल्कि अपराधी और अधीन मे नहि रहऽ वला, परमेश्वरक डर नहि मानऽ वला और पापी, नास्तिक और धर्म-विरोधी, माय-बाबूक हत्या कयनिहार और खूनी, 10 परस्त्रीगमन कयनिहार और समलैंगिक सम्बन्ध रखनिहार लोक, मनुष्य केँ किनऽ-बेचऽ वला, झूठ बाजऽ वला और झूठ गवाही देबऽ वला, और ओहि सभ लोकक लेल अछि जे सभ आरो-आरो तेहन कोनो काज सभ करैत अछि जे सही सिद्धान्तक विपरीत अछि। 11 सही सिद्धान्त ओ अछि जे यीशु मसीहक शुभ समाचार सँ मिलैत अछि—ओ शुभ समाचार जे परमधन्य परमेश्वरक महिमा केँ प्रगट करैत अछि आ जकरा सुनयबाक काज हमरा सौंपल गेल अछि। 12 ई काज करबाक लेल अपना सभक प्रभु, मसीह यीशु, हमरा सामर्थ्य देलनि। हम हुनका धन्यवाद दैत छियनि, जे ओ हमरा विश्वासयोग्य बुझि अपन सेवा मे नियुक्त कयलनि, 13 जखन कि हम पहिने हुनकर निन्दा करैत छलहुँ, हुनकर लोक केँ सतबैत छलहुँ आ खुलि कऽ हुनकर अपमान करैत छलहुँ। मुदा हमरा पर हुनकर दया भेलनि, कारण, हमरा सँ ओ सभ काज अज्ञानता आ अविश्वासक दशा मे भेल छल। 14 और देखू, अपना सभक परमेश्वर हमरा पर असीम कृपा कयलनि और संगे-संग हमरा ओहि विश्वास आ प्रेम सँ भरि देलनि जे मसीह यीशु द्वारा भेटैत अछि। 15 ई एक सत्य बात अछि, जकर विश्वास सभ केँ करबाक चाही—मसीह यीशु संसार मे पापी सभ केँ बचयबाक लेल अयलाह। और ओकरा सभ मे सँ सभ सँ बड़का पापी हम छी। 16 मुदा यैह कारण छल जे हमरा पर मसीह यीशुक दया भेलनि, जाहि सँ सभ सँ बड़का पापी पर ओ अपन असीम धैर्य प्रगट करथि, और एहि तरहेँ बाद मे आबऽ वला ओहि लोक सभक लेल हम एक उदाहरण बनिएनि जे सभ हुनका पर विश्वास कऽ कऽ अनन्त जीवन पौनिहार बनताह। 17 युग-युगक राजा, अविनाशी, अदृश्य और एकमात्र परमेश्वरक सम्मान और स्तुति युगानुयुग होइत रहनि। आमीन। 18 यौ हमर प्रिय बालक तिमुथियुस, बितल समय मे अहाँक बारे मे जे परमेश्वरक दिस सँ सम्बाद पाओल गेल छल, तकरे अनुरूप हम अहाँ केँ ई काज सौंपैत छी, जाहि सँ ओहि सम्बाद सँ प्रेरणा पाबि अहाँ सत्यताक लेल नीक लड़ाइ मे लागल रहू। 19 विश्वास मे अटल रहू आ अपन विवेक केँ शुद्ध राखू। एहि दूनू बात केँ किछु लोक बेकार बुझि अपन विश्वास केँ नष्ट कऽ लेने अछि। 20 ओहि मे हुमिनयुस आ सिकन्दर अछि। ओकरा सभ केँ हम शैतानक जिम्मा मे दऽ देने छी, जाहि सँ ओ सभ ई सिखय जे परमेश्वरक निन्दा नहि करबाक अछि।
1 Timothy 2
1 हम सभ सँ पहिने ई अनुरोध करैत छी जे, विनती, प्रार्थना, निवेदन आ धन्यवाद सभ मनुष्यक लेल परमेश्वर लग चढ़ाओल जाय, 2 राजा लोकनि और आरो सभ अधिकारीक लेल सेहो, जाहि सँ अपना सभ भक्ति और मर्यादाक संग चैन आ शान्ति सँ जीवन व्यतीत कऽ सकी। 3 एहन प्रार्थना कयनाइ अपना सभक उद्धारकर्ता परमेश्वरक दृष्टि मे उत्तम बात अछि, और एहि सँ हुनका खुशी होइत छनि, 4 कारण, हुनकर इच्छा ई छनि जे, सभ मनुष्य उद्धार पाबय आ सत्य केँ जानय। 5 किएक तँ परमेश्वर एकेटा छथि और परमेश्वर आ मनुष्यक बीच मध्यस्थ सेहो एकेटा, अर्थात् मसीह यीशु, जे स्वयं मनुष्य छथि, 6 और सभ मनुष्यक छुटकाराक मोल चुकयबाक लेल अपना केँ अर्पित कऽ देलनि। एहि तरहेँ मनुष्यक सम्बन्ध मे जे परमेश्वरक इच्छा छनि, ताहि केँ निश्चित कयल समय पर प्रमाणित कऽ देल गेल। 7 हम एही बात केँ प्रचार करबाक लेल, आ मसीह-दूत होयबाक लेल नियुक्त कयल गेलहुँ और गैर-यहूदी सभ केँ विश्वास आ सत्यक विषय मे सिखयबाक लेल पठाओल गेलहुँ। हम सत्य कहैत छी, झूठ नहि बजैत छी। 8 एहि लेल हम चाहैत छी जे सभ ठाम पुरुष सभ, क्रोध आ विवाद मे नहि पड़ि, अपन निर्दोष हाथ ऊपर उठा कऽ प्रार्थना करथि। 9 तहिना स्त्रीगण सभ सेहो अपन ओढ़न-पहिरन वला बात मे मर्यादा आ शालीनताक ध्यान राखथि। अपन श्रृंगार केशक सजावट, सोना वा मोतीक गहना और दामी-दामी वस्त्र सँ नहि, 10 बल्कि भलाइक काज सभ द्वारा करथि। ई बात ओहि स्त्रीगण सभ केँ शोभा दैत छनि जे सभ अपना केँ परमेश्वरक भक्तिनि कहैत छथि। 11 स्त्रीगण सभ मण्डलीक सभा मे शान्त रहि कऽ अधीनताक संग सिखथि। 12 हम एहि बातक अनुमति नहि दैत छी जे स्त्रीगण सभ उपदेश देथि अथवा पुरुष पर हुकुम चलबथि; हुनका सभ केँ चुप रहबाक चाहियनि। 13 कारण, पहिने आदमक सृष्टि भेलनि, आ बाद मे हव्वाक। 14 दोसर बात, आदम नहि ठकयलाह, बल्कि हव्वा ठका कऽ पाप मे पड़ि गेलीह। 15 मुदा तैयो जँ स्त्रीगण सभ शालीनताक संग विश्वास, प्रेम आ पवित्रता मे स्थिर रहतीह, तँ अपन मातृत्वक कर्तव्य पूरा करैत उद्धार पौतीह।
1 Timothy 3
1 ई बात एकदम सत्य अछि जे जँ केओ मण्डली मे जिम्मेवार बनबाक इच्छा करैत छथि तँ ओ एक उत्तम काज करऽ चाहैत छथि। 2 तेँ ई आवश्यक अछि जे जिम्मेवार लोक निष्कलंक होथि, हुनका एकेटा स्त्री होनि, ओ संयमी, विचारवान, भद्र, अतिथि-सत्कार कयनिहार और शिक्षा देबऽ मे निपुण होथि । 3 ओ शराबी नहि होथि, आ मारा-मारी करऽ वला नहि, बल्कि नम्र होथि। ओ झगड़ा कयनिहार वा धनक लोभी नहि होथि। 4 ओ अपन घर-व्यवहार केँ नीक सँ चलबैत अपन बाल-बच्चा केँ कहल मे रखैत होथि, और बच्चा सभ हुनका आदर दैत होनि। 5 कारण, जँ केओ अपने घर-व्यवहार केँ ठीक सँ चलाबऽ नहि जनैत अछि, तँ ओ परमेश्वरक मण्डलीक देख-रेख कोना कऽ सकत? 6 मण्डलीक जिम्मेवार व्यक्ति नव विश्वासी नहि होथि, नहि तँ कतौ एना नहि होअय जे ओ घमण्ड सँ फुलि कऽ ओहिना दण्ड पयबाक भागी बनि जाथि जेना शैतान बनल। 7 इहो आवश्यक अछि जे ओ बाहरी लोक, अर्थात् अविश्वासी सभक मध्य सम्मानित होथि। कतौ एना नहि भऽ जाय जे ओ अपयशक पात्र बनि शैतानक जाल मे पड़थि। 8 तहिना मण्डली-सेवक सभ सेहो नीक चरित्रक होथि; ओ सभ दुमुहा, शराबी, वा अनुचित लाभ कमयबाक इच्छुक नहि होथि। 9 परमेश्वर द्वारा प्रगट कयल सत्य जाहि पर अपना सभक विश्वास आधारित अछि, तकरा ओ सभ शुद्ध आ निर्दोष मोन सँ मानैत होथि। 10 पहिने हुनका सभक जाँच कयल जानि आ हुनका सभक विरोध मे जँ कोनो बात नहि पाओल जाय, तखन मण्डली-सेवकक रूप मे काज करथि। 11 एहि तरहेँ हुनका सभक स्त्री लोकनि सेहो सभ्य आचरणवाली होथि, दोसराक निन्दा-शिकायत करऽ वाली नहि, बल्कि संयमी और सभ बात मे विश्वासयोग्य होथि। 12 मण्डली-सेवक सभ एकेटा स्त्रीक पति होथि, और अपन बाल-बच्चा आ घर-व्यवहार केँ नीक सँ चलबैत होथि। 13 मण्डली-सेवक बनि जे सेवक सभ अपन सेवाक काज ढंग सँ पूरा करैत छथि, से सभ सम्मान पौताह आ मसीह यीशु परक जे हुनका सभक विश्वास छनि, ताहि विषय मे निर्भयतापूर्बक बजबाक साहस सेहो बढ़तनि। 14 हमरा आशा अछि जे हम जल्दी अहाँ लग आयब, मुदा ई पत्र एहि लेल लिखैत छी जे, 15 जँ हमरा अयबा मे विलम्ब भऽ जाय, तँ अहाँ एहि बात केँ जानि ली जे परमेश्वरक परिवार मे लोकक चालि-चलन केहन रहबाक चाही। परमेश्वरक परिवार जे अछि, से जीवित परमेश्वरक मण्डलिए अछि। वैह सत्यक खाम्ह आ न्यो अछि। 16 एहि बात मे सन्देह नहि जे, परमेश्वर द्वारा प्रगट कयल सत्यक रहस्य महान् अछि— ओ मनुष्यक रूप मे प्रगट भेलाह, पवित्र आत्मा द्वारा सत्य प्रमाणित भेलाह, स्वर्गदूत सभ केँ देखाइ देलथिन, जाति-जाति सभ मे हुनकर प्रचार भेलनि, संसार मे हुनका पर विश्वास कयल गेल, ओ महिमाक संग स्वर्ग मे उठाओल गेलाह।
1 Timothy 4
1 परमेश्वरक आत्मा स्पष्ट कहैत छथि जे अन्तिम समय मे एहनो लोक सभ होयत जे सभ बहकाबऽ वला आत्मा सभ केँ आ दुष्टात्मा सभक शिक्षा सभ केँ मानि कऽ विश्वास त्यागि देत। 2 एहन शिक्षा ओहन झूठ बाजऽ वला कपटी लोक द्वारा आओत जकरा सभक विवेक धिपल लोहा सँ दगायल जकाँ सुन्न भऽ गेल छैक। 3 ओ सभ विवाह और कोनो-कोनो खयबाक वस्तु सभ सँ परहेज करबाक शिक्षा दैत अछि, जखन कि परमेश्वर एहि वस्तु सभक रचना एहि लेल कयलनि जे, सत्य केँ जानऽ वला आ विश्वास करऽ वला सभ द्वारा ई वस्तु सभ धन्यवादक संग ग्रहण कयल जाय। 4 परमेश्वरक सृष्टि कयल प्रत्येक वस्तु नीक अछि। कोनो वस्तु अस्वीकार कयल जाय जोगरक नहि होइत अछि, जँ ओकरा धन्यवादक संग स्वीकार कयल जाइत छैक तँ, 5 कारण, ओ परमेश्वरक कहल बात द्वारा आ प्रार्थना सँ पवित्र ठहराओल जाइत अछि। 6 ई सभ बात विश्वासी भाय सभ केँ अहाँ बुझाउ। एहि तरहेँ अहाँ मसीह यीशुक असली सेवक बनल रहब—एहन सेवक जिनकर भरण-पोषण विश्वासक सिद्धान्त सभ सँ आ ओहि नीक शिक्षा सभ सँ भेल होनि, जकर अहाँ पालन करैत आबि रहल छी। 7 परमेश्वर केँ अपमानित करऽ वला निरर्थक काल्पनिक कथा-पिहानी सभ सँ दूर रहू। तकर बदला मे परमेश्वर केँ पसन्द पड़ऽ वला भक्तिक जीवनक साधना मे लीन रहू। 8 शारीरिक साधना सँ किछु लाभ तँ अछि, मुदा भक्ति सँ असीमित लाभ अछि, किएक तँ ओ जीवनक आश्वासन दैत अछि इहलोक मे सेहो और परलोक मे सेहो। 9 ई एक सत्य बात अछि, जकर विश्वास सभ केँ करबाक चाही। 10 एहि कारणेँ अपना सभ परिश्रम करैत छी आ संघर्ष मे लागल रहैत छी; किएक तँ अपना सभ अपन आशा जीवित परमेश्वर पर रखने छी, जे सम्पूर्ण मनुष्य जातिक, आ विशेष रूप सँ विश्वासी सभक उद्धारकर्ता छथि। 11 अहाँ अपना उपदेश मे एही बात सभक शिक्षा और आदेश दैत रहू। 12 युवा अवस्थाक कारणेँ केओ अहाँ केँ तुच्छ नहि बुझओ, बरु बात-चीत, चालि-चलन, प्रेम, विश्वास आ पवित्रता मे विश्वासी सभक लेल अहाँ नमूना बनू। 13 जाबत धरि हम नहि आयब, ताबत धरि मण्डली केँ धर्मशास्त्र पढ़ि कऽ सुनाबऽ मे, विश्वासी सभ केँ उत्साहित करऽ मे, और शिक्षा देबऽ मे लीन रहू। 14 अहाँ अपन ओहि वरदानक उपयोग करू, जे अहाँ केँ ओहि समय मे भविष्यवाणी द्वारा देल गेल जखन मण्डलीक देख-रेख कयनिहारक समुदाय अहाँ पर हाथ रखलनि। 15 एहि बात सभक ध्यान राखू आ पूर्ण रूप सँ एहि मे लागि जाउ, जाहि सँ सभ लोक अहाँक आत्मिक उन्नति देखि सकय। 16 अहाँ एहि बात सभ मे दृढ़ बनल रहू। अहाँ जे करैत छी आ जे सिखबैत छी, दूनू पर विशेष ध्यान दिअ। एहि तरहेँ कयला सँ अहाँ अपनो लेल और अहाँक शिक्षा केँ सुननिहारो सभक लेल उद्धारक कारण होयब।
1 Timothy 5
1 वृद्ध पुरुष सभ केँ डाँटि-डपटि कऽ नहि, बल्कि हुनका सभ केँ अपन पिता तुल्य मानि आग्रहपूर्बक समझाउ-बुझाउ। युवक सभ केँ भाय, 2 वृद्ध स्त्रीगण सभ केँ माय, आ युवती सभ केँ बहिन मानि हुनका सभक संग एकदम पवित्र भावना सँ व्यवहार राखू। 3 ओहन विधवा सभक सम्मान और सहायता करू जे सभ वास्तव मे निःसहाय छथि। 4 जँ कोनो विधवा केँ बेटा-बेटी वा नाति-पोता सभ अछि, तँ ओहि बेटा-बेटी नाति-पोता सभ केँ सभ सँ पहिने ई सिखबाक चाही जे माय-बाबू, दाइ-बाबा सभ जे हमरा सभक पालन-पोषण कयलनि, तकरा बदला मे हुनका सभक प्रति जे हमर कर्तव्य अछि, से हुनका सभक देख-रेख कऽ कऽ हमरा पूरा करबाक अछि। एहन बात सँ परमेश्वर प्रसन्न होइत छथि। 5 जे विधवा वास्तव मे निःसहाय छथि, जिनका केओ देखऽ वला नहि छनि, से परमेश्वर पर भरोसा राखि राति-दिन हुनका सँ विनती करैत प्रार्थना मे लागल रहैत छथि। 6 मुदा जे विधवा भोग-विलास मे लिप्त भऽ गेल अछि, से जीवित होइतो मरल अछि। 7 अहाँ एहि बात सभक सम्बन्ध मे मण्डलीक लोक सभ केँ ई आज्ञा सभ दिऔक, जाहि सँ एहि क्षेत्र मे ओ सभ निन्दा सँ बाँचल रहि सकय। 8 जे केओ अपन सम्बन्धी सभक आ विशेष कऽ अपने परिवारक सदस्य सभक देख-रेख नहि करैत अछि, से विश्वास त्यागि देने अछि और अविश्वासिओ सँ भ्रष्ट अछि। 9 जखन ओहि विधवा सभक नाम लिखऽ लागब, जिनका सभ केँ मण्डली द्वारा मदति भेटबाक चाही, तँ मात्र ओही विधवा सभक नाम लिखब जे सभ साठि वर्ष सँ कम वयसक नहि होथि, पतिव्रता रहल होथि, 10 और भलाइक काज कयनिहारिक रूप मे चिन्हल-जानल जाइत होथि, अर्थात् अपन बाल-बच्चा सभक नीक सँ पालन-पोषण कयने होथि, अतिथि सभक सत्कार कयने होथि, प्रभुक लोक सभक पयर धोने होथि, दीन-दुखी सभक सहायता कयने होथि आ सभ प्रकारक भलाइक काज मे अपना केँ समर्पित कयने होथि। 11 मुदा जबान विधवा सभक नाम विधवा-सूची मे सम्मिलित नहि कयल जाय। किएक तँ यीशु मसीहक लेल जे ओकरा सभक समर्पण अछि ताहि सँ तेज जखन ओकरा सभक शारीरिक काम-वासना होमऽ लगैत छैक तँ विवाह करऽ चाहैत अछि 12 और एहि तरहेँ ओ सभ अपन पहिने कयल प्रतिज्ञा केँ तोड़ि दोषी बनि जाइत अछि। 13 एतबे नहि, समय बरबाद कयनाइ आ अङने-अङने घुमनाइ ओकरा सभक आदत भऽ जाइत छैक। एहि तरहेँ ओ सभ मात्र आलसिए नहि, बल्कि ओहन-ओहन बात बाजि जे नहि बजबाक चाही, महा बजक्करि, आ दोसराक काज मे टाँग अड़ौनिहारि बनि जाइत अछि। 14 तेँ हम चाहैत छी जे जबान विधवा सभ विवाह करय, सन्तान उत्पन्न करय आ अपन घर-व्यवहार चलाबय, जाहि सँ विरोधी केँ मण्डलीक निन्दा करबाक अवसर नहि भेटैक, 15 कारण, एखनो तँ किछु विधवा भटकि कऽ शैतानक बाट पर चलि गेल अछि। 16 जँ कोनो विश्वासी स्त्रीगणक परिवार मे विधवा सभ छथि, तँ ओ हुनका सभक सहायता करथि। ओहन विधवाक भार मण्डली पर नहि राखल जाय, जाहि सँ मण्डली ताहि विधवा सभक सहायता कऽ सकय जिनका केओ नहि छनि। 17 मण्डली केँ ठीक प्रकार सँ देख-रेख कयनिहार अगुआ लोकनि केँ दोबर आदर-सम्मानक योग्य बुझल जानि, विशेष रूप सँ तिनका सभ केँ जे सभ वचनक प्रचारक काज आ शिक्षा देबऽ वला काज मे परिश्रम करैत छथि। 18 किएक तँ धर्मशास्त्र कहैत अछि जे, “दाउन करैत बरदक मुँह मे जाबी नहि लगाउ,” आ “मजदूर केँ मजदूरी पयबाक अधिकार छैक।” 19 देख-रेख कयनिहार पर जँ कोनो दोष लगाओल जाइत अछि, तँ बिनु दू-तीन गवाहक पुष्टि सँ तकरा स्वीकार नहि करू। 20 जे सभ पाप करैत रहैत अछि, तकरा सभ केँ सभक सामने मे डाँटू, जाहि सँ दोसरो लोक सभ केँ पाप करऽ सँ डर लगतैक। 21 हम परमेश्वर, मसीह यीशु आ हुनकर चुनल स्वर्गदूत सभक सामने अहाँ केँ स्पष्ट आदेश दैत छी जे, बिना कोनो भेद-भाव राखि एहि नियम सभक पालन करू। पक्षपातक भाव सँ किछु नहि करू। 22 बिनु ठीक सँ विचार कयने ककरो पर तुरत हाथ राखि मण्डलीक सेवा-काज मे नियुक्त नहि करू। एना नहि होअय जे अनकर पापक भागी बनी। अपना केँ पवित्र राखू। 23 आब अहाँ मात्र पानि नहि पिबू, बल्कि पाचन-शक्तिक लेल आ बारम्बार अस्वस्थ रहबाक कारणेँ कनेक-कनेक मदिराक सेवन सेहो करू। 24 किछु लोकक पाप प्रत्यक्ष होइत अछि और ओ सभ न्यायिक जाँच सँ पहिनहि दोषी प्रमाणित भऽ जाइत अछि। मुदा किछु लोकक पाप बादे मे प्रगट होइत अछि। 25 तहिना नीक काज सभ सेहो प्रत्यक्ष देखल जाइत अछि, आ जँ ओ नहिओ प्रगट भेल तैयो बहुत समय धरि गुप्त नहि रहि सकत।
1 Timothy 6
1 दासत्वक जुआ तर मे जे लोक सभ अछि से सभ अपन मालिक केँ पूर्ण आदरक योग्य बुझय, जाहि सँ परमेश्वरक नाम आ अपना सभक शिक्षाक निन्दा नहि होअय। 2 जाहि दासक मालिक प्रभु यीशु पर विश्वास कयनिहार छथि, से एहि कारणेँ अपन मालिकक कम आदर नहि करनि जे, ई मालिक तँ विश्वासक दृष्टिएँ हमर भाये अछि, बल्कि ओहि मालिक केँ आओर बढ़ियाँ सँ सेवा करनि, कारण, जाहि आदमी केँ ओकर सेवा सँ लाभ भऽ रहल अछि, से विश्वासी आ ओकर प्रिय भाय छथि। अहाँ विश्वासी सभ केँ एहि बात सभक शिक्षा दैत रहिऔक, आ ओकरा सभ सँ आग्रह करैत रहू जे एहि आज्ञा सभक पालन करओ। 3 एहि सिद्धान्त सभ सँ हटि कऽ जँ केओ कोनो आन शिक्षा दैत अछि आ अपना सभक प्रभु यीशु मसीहक सत्य सिद्धान्त सभ केँ नहि मानैत अछि और ओहि शिक्षा सँ सहमत नहि अछि जे असली भक्ति उत्पन्न करैत अछि, 4 तँ ओ अहंकारी आ अज्ञानी अछि। ओकरा झगड़ा करबाक आ शब्द सभक विषय मे निरर्थक वाद-विवाद करबाक रोग लागल छैक। एहि प्रकारक वाद-विवाद सँ ईर्ष्या, दुश्मनी, निन्दा आ दोसर लोक सभ पर अधलाह सन्देह होमऽ लगैत अछि, 5 और ओहन लोक सभक बीच हरदम झगड़ा होमऽ लगैत छैक, जकर सभक बुद्धि भ्रष्ट भऽ गेल छैक, जे सभ सत्य सँ वंचित भऽ गेल अछि आ जे सभ भक्ति कयनाइ केँ लाभ कमयबाक साधन मानैत अछि। 6 भक्ति सँ अवश्य पैघ लाभ होइत अछि, मुदा तकरे, जे अपन स्थिति सँ सन्तुष्ट रहैत अछि। 7 किएक तँ अपना सभ एहि संसार मे ने किछु लऽ कऽ आयल छी आ ने एतऽ सँ किछु लऽ कऽ जायब। 8 तेँ जँ अपना सभ केँ भोजन आ वस्त्र अछि तँ ताही सँ सन्तुष्ट रही। 9 मुदा जे केओ धन जमा करऽ चाहैत अछि, से प्रलोभन मे पड़ि जाइत अछि और एहन मूर्खतापूर्ण आ हानिकारक लालसाक जाल मे फँसि जाइत अछि जे लोक सभ केँ पतन आ विनाशक खधिया मे खसा दैत छैक। 10 कारण, धनक लोभ सभ प्रकारक अधलाह बातक जड़ि अछि। एही लोभ मे पड़ि कऽ कतेको लोक सत्यक बाट सँ भटकि कऽ अपन विश्वास त्यागि देने अछि आ अपन मोन केँ विभिन्न दुःख-कष्ट सँ बेधि लेने अछि। 11 मुदा यौ परमेश्वरक भक्त, अहाँ एहि सभ बात सँ दूर भागू आ धार्मिकता, भक्ति, विश्वास, प्रेम, धैर्य आ नम्रताक साधना मे लागू। 12 विश्वासक नीक लड़ाइ मे लागल रहू, और ओहि अनन्त जीवन केँ पकड़ने रहू जे जीवन प्राप्त करबाक लेल अहाँ बजाओल गेलहुँ आ जकरा विषय मे अहाँ बहुतो लोकक समक्ष नीक गवाही देलहुँ। 13 परमेश्वर केँ, जे सभक जीवनदाता छथि, और मसीह यीशु केँ, जे राज्यपाल पिलातुसक समक्ष सत्यक नीक गवाही देलनि, साक्षी राखि कऽ हम अहाँ केँ आज्ञा दैत छी जे, 14 जा धरि अपना सभक प्रभु यीशु मसीह फेर नहि आबि जयताह, ता धरि निष्कलंक और निर्दोष रहि कऽ अहाँ केँ जे जिम्मेवारी देल गेल अछि तकरा पूरा करू। 15 प्रभु यीशु मसीह केँ वैह उचित समय पर प्रगट करथिन जे परमधन्य परमेश्वर और एकमात्र शासक छथि। ओ राजा सभक राजा आ प्रभु सभक प्रभु छथि। 16 ओ अमरताक एकमात्र स्रोत छथि और ओहन इजोत मे वास करैत छथि जकरा लग मे केओ जा नहि सकैत अछि। हुनका कोनो मनुष्य ने कहियो देखने छनि आ ने देखि सकैत छनि। ओही परम परमेश्वरक सम्मान और सामर्थ्य अनन्त काल धरि रहनि। आमीन। 17 एहि वर्तमान संसारक चीज-वस्तुक दृष्टिकोण सँ जे सभ धनिक अछि, तकरा सभ केँ आज्ञा दिऔक जे ओ सभ अहंकारी नहि बनय। ओ सभ धन-सम्पत्ति पर नहि, जे जल्दी सँ समाप्त होइत अछि, बल्कि परमेश्वर पर भरोसा राखय, जे अपना सभ केँ आनन्दित रहबाक लेल सभ वस्तु पर्याप्त मात्रा मे दैत छथि। 18 ओ सभ नीक काज करैत रहय, भलाइक काज सभ करऽ मे धनिक बनय, कंजूस नहि रहय, और दोसराक सहायता करबाक लेल सदिखन तत्पर रहय। 19 एहि तरहेँ ओ सभ अपना लेल एहन पूजी लगाओत जे भविष्यक एक उत्तम आधार रहतैक, जकरा द्वारा ओ सभ ओ जीवन प्राप्त करत जे वास्तविक जीवन अछि। 20 यौ तिमुथियुस, अहाँक जिम्मा मे जे देल गेल अछि तकर रक्षा करू। परमेश्वर केँ अपमानित करऽ वला निरर्थक बकवाद, और सत्यक विरोधी “ज्ञान”क शिक्षा, जे ज्ञान तँ कहबैत अछि मुदा अछि नहि, ताहि सँ दूर रहू। 21 किएक तँ कतेको लोक एहि “ज्ञान” केँ स्वीकार कऽ विश्वासक मार्ग सँ भटकि गेल अछि। अहाँ सभ पर परमेश्वरक कृपा बनल रहओ।


text:
कलकत्ता. मासिक साहित्यिक बैसार 'संपर्क' रविदिन ८ सितम्बर कें नविन प्रकाशन कार्यालय मे भेल. बरखैत मेघक बादो किछु साहित्य प्रेमी पहुँचलाह. बैसार केर अध्यक्षता रोहित कुमार मिश्र कयलनि. नवीन चौधरी, मिथिलेश कुमार झा, चन्दन कुमार झा, नवकृष्ण ऐहिक अपन टटका रचना पढलनि. एकर अतिरिक्त दयाशंकर मिश्र सेहो उपस्थिति छलाह. बैसार मे नियमित कार्यवाही केर अतिरिक्त मैथिली विभूति सभ पर विस्तार सं चर्चा भेल. नवीन चौधरी मायानंद मिश्र, जीवकांत, डॉ लक्ष्मण झा, मधुप, मणिपद्म आदिक साहित्य पर बतओलनि जे बेस रोचक आ ज्ञानवर्धक रहल.
एहि सं एक दिन पहिने शनिदिन ७ सितम्बर कें मिथिला विकास परिषद् केर मिथिला सभागार मे डॉ ब्रजकिशोर वर्मा 'मणिपद्म' केर जयंती मनाओल गेल. अंजय चौधरी केर संयोजकत्व मे आयोजित कार्यक्रम मे मणिपद्म केर रचना संसार आ हुनक जीवनी पर चर्चा कयल गेल. एहि मे अध्यक्ष अशोक झा सहित उपस्थिति लोकनि महान साहित्यकार मणिपद्म पर इजोत देलनि.
एहि सं एक दिन पहिने शनिदिन ७ सितम्बर कें मिथिला विकास परिषद् केर मिथिला सभागार मे डॉ ब्रजकिशोर वर्मा 'मणिपद्म' केर जयंती मनाओल गेल. अंजय चौधरी केर संयोजकत्व मे आयोजित कार्यक्रम मे मणिपद्म केर रचना संसार आ हुनक जीवनी पर चर्चा कयल गेल. एहि मे अध्यक्ष अशोक झा सहित उपस्थिति लोकनि महान साहित्यकार मणिपद्म पर इजोत देलनि.
(Report: मिथिमीडिया ब्यूरो)


text:
कलकत्ता : मिथिला कल्याण परिषद रविदिन रवीन्द्र भवन रिषड़ामे विद्यापति स्मृति पर्व समारोह केर आयोजन केलक. परिषद द्वारा 32म आयोजन मे लेखक-निर्देशक शम्भूनाथ मिश्र केर नाटक 'मिथिलाक अभिशाप' केर मंचन भेल. कार्यक्रमक पहिल सत्र मे मंचासीन प्रफुल्ल कोलख्यान, भवनाथ झा, लक्ष्मण झा 'सागर', जीबेन्द्र मिश्र, किरण झा आदि लोकनि अपन वक्तव्य रखलनि. अंजना इस्सर ओ रोशन कुमार झा द्वारा गीत-संगीत केर कार्यक्रम प्रस्तुत कएल गेल. संचालन रंजित कुमार झा 'पप्पू' केलनि.
दहेज़क विरोध मे जागरुकता पसारबाक उद्देश्य सं आयोजित नाटक 'मिथिलाक अभिशाप' एक दिस दर्शक कें खूब हंसओलक त' दोसर दिस लोककें सन्देश देबय मे सफल रहल. व्यंग्यात्मक संवाद आ चरित्र नाटक कें मनोरंजक बनओने रहल संगहि दर्शककें जोड़बा मे सफल रहल. भरी संख्या मे आएल दर्शक जेना नाटक देखबा लेल अपन सीट पर जमल रहथि, नाटकक सफलताक गवाही भेटि रहल छल. नाटकमे भाग लेबय बला प्रमुख कलाकार छलाह शंभूनाथ मिश्र, श्रीमती शशिता राय, दिनेश मिश्र, संजय ठाकुर, आनंद किशोर ठाकुर, केदारनाथ साह, सुधीर झा, रमेश मिश्र, पीयूष कुमार, दिलीप चौधरी, विनय चौधरी एवं अन्यान्य.


text:
> 21 कें जंतर-मंतर पर मिथिला राज लेल प्रदर्शन
कलकत्ता. मिथिला राज्य आन्दोलन मे मिथिला विकास परिषद् केर भूमिका सदति रहल अछि. एहि मे नव गति प्रदान कयल जायत. आब हम सभ व्यापक आन्दोलन हेतु रूपरेखा तैयार क' रहल छी. ई बात दिल्ली रवाना होमय सं पहिने मिथिला विकास परिषद् केर राष्ट्रीय अध्यक्ष अशोक झा जनओलनि. ओ कहलनि जे 51 गोट मैथिल कार्यकर्ता दिल्ली लेल कूच केलनि अछि आ हम सभ मिथिला राज्यक मांग पर 21 फरवरी कें लोकसभा सत्रक प्रथम दिन जंतर-मंतर पर धरना लेल बैसब. अशोक झा कहलनि जे मिथिला राज्य बनब आवश्यक अछि आ ई भ' क' रहत. आवश्यकता अछि एक समग्र आ सुनियोजित आन्दोलनक. मिविप द्वारा कोलकाता मे शीघ्र सभ संस्था जे मिथिला राज्यक मांग हेतु साकांक्ष छथि, तकर प्रतिनिधि दल सभक संग एक सभा आयोजित कयल जायत आ आन्दोलन मे नव प्राण फुंकल जायत.
पुछला पर जे घोटाला केर टटका मुद्दा आ सदन चलबाक विकट स्थिति मे मिथिला राज्यक मांग दिस ककरो धियान जेतै? अशोक झा कहलनि जे हमरा सभ कें अपन काज पर धियान देबाक चाही. समय लगतैक. खंडित आ फराक धरना आदि सं नीक व्यापक गोलबंदी हो आ जोरगर प्रदर्शन हो त' निश्चय प्रभावी होयत.
(Report: मिथिमीडिया ब्यूरो)
(Report: मिथिमीडिया ब्यूरो)


text:
कोसी । बिहार क शोक नाम स विख्यात कोसी एक बेर फेर तबाही मचेबा लेल तैयार अछि । नेपाल क उत्तर-पूर्व में भेल जबरदस्त वर्षा आ भुस्खलन क कारण भोट कोसी नदी में एकटा चट्टान क खसि जेबा से भारी मात्रा मे पानि रूकि गेल । जाहि से नेपाल मे प्रलय क आशंका आबि गेल । भोट कोसी मे उफान से काठमांडू व खैदी चौर इलाका क बचेबा क लेल नेपाल प्रशासन शनिदिन तीन टा विस्फोट केलक । जाही से 5.50 लाख क्यूसेक पानि क तेज धार बिहार दिस तेजी स आबय लागल । एहि पानि से बिहारक सुपौल, पूर्णिया, खगडि़या, मधेपुरा आ मधुबनी मे बाढ़ि क आशंका तेज भए गेल अछि । आपदा प्रबंधन विभाग क अनुसार कोसी मे 10 मीटर तक उंचा लहर आबि सकैत अछि । एहि लेल विभाग सुपौल, पूर्णिया, खगडि़या, मधेपुरा आ कोसी क आस-पास क इलाका मे पहिने हाई-अलर्ट जारी कए देने अछि आ तटबंध के करीब बला इलाका क खाली करेबा क निर्देश दए देने अछि । सिचाई मंत्री विजय कुमार चौधरी क अनुसार आस-पास क सभटा नहर कए खाली कर देल गेल अछि आ तटबंध क सभटा गेट खोलि देल गेल अछि । हलांकि सिचाई विभाग कए उम्मीद अछि जे कुसहा बला हाल एहि बेर नहि हेतेय मुदा सचेत रहबाक आवश्यकता अछि । इसमाद आग्रह करैत अछि कि सचेत रहू, हिम्मत बान्हले रहू आ खबर आ समाद पर ध्यान देने रहू ।
हेल्पलाइन नंबर
सुपौल – जिलाधिकारी एलपी चौहान 06473-223112, 223111,
सहरसा – जिलाधिकारी शशिभूषण कुमार 06478-224102,223601
मधुबनी – जिलाधिकारी गिरिवर दयाल सिंह 06276-222218,222217
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
ग्वालियर
ग्वालियर ( उच्चारण (सहायता जानकारी)) भारतक राज्य मध्य प्रदेशक ऐतिहासिक आ प्रमुख शहर छी । भौगोलिक दृष्टिसँ ग्वालियर मध्य प्रदेश राज्यक उत्तरमे अवस्थित अछि । ई शहर भारतक राजधानी शहर नयाँ दिल्लीक ३१९ किलोमिटर (१९८ माइल) दक्षिणमे रहल अछि । ई शहर आ एकर किला उत्तर भारतक प्राचीन शहरसभक केन्द्र रहल अछि। ई शहर गुर्जर प्रतिहार, तोमर तथा कछवाहा राजवंशक राजधानी रहल छल ।[३] ई शहरमे ओसभद्वारा बनाएल प्राचीन चिन्ह स्मारकसभ, किलासभ आ महलसभ आइयो देखल जा सकैत अछि । सङ्ग्रह करि राखल भव्य स्मृति चिन्ह ई शहरके पर्यटनक दृष्टिसँ आर महत्वपूर्ण बनाबैत अछि । "ग्वालियर शहर" एकर नामक पछाडी सेहो एकटा इतिहास नुकाएल अछि; आठम् शताब्दीमे एतयक एक राजा सूरजसेन छल, जे एक अज्ञात बिमारीसँ ग्रस्त भेला आ मृत्युशैयामे पहुँच गेला, ओहि समय ग्वालिपा नामक सन्त हुनका निक बनाए जीवनदान देनए छल । ओहि समय हुनकर सम्मानमे ई शहरक जग बसाएल गेल आ ई शहरक नाम ग्वालियर राखल गेल ।
एकरबाद एतय आबैवला शताब्दीमे ई शहर बड़का-बड़का राजवंशसभक राजस्थल बनल । हरेक शताब्दीमे ई शहरक इतिहासमे नव आयाम जोडल चलि गेल । महान योद्धासभ, राजासभ, कविसभ, सङ्गीतकारसभ तथा सन्तसभ ई राजधानी शहरके देशव्यापी रूपमे चिन्हाबैमे अपन-अपन योगदान देलक । आई ग्वालियर भारतक एक आधुनिक शहर छी आ एकटा प्रसिद्ध उद्योगिक केन्द्र छी ।[४]
भारतक प्रधानमन्त्री नरेन्द्र मोदीक भारतमे १०० स्मार्ट सिटी बनाबैक निर्णय अन्तर्गत ई शहरके सेहो चुनल गेल अछि । [५]
इतिहास[सम्पादन करी]
जनसङ्ख्या[सम्पादन करी]
सन् २०११ क भारतक जनगणना अनुसार ग्वालियरक कूल जनसङ्ख्या २०,३०,५४३ अछि, जाहिमे पुरुष १०,९०,६४७ आ महिला ९,३९,८९६ अछि । एतयक साक्षरता ५७.४७% (पुरुष ७०.८१%, महिला ४१.७२%) रहल अछि ।
पर्यटन स्थल[सम्पादन करी]
ग्वालियर किला[सम्पादन करी]
बलुवा पत्थरसँ बनल ई किला शहरक हरेक दिशासँ देखल जा सकैत अछि आ ई शहरक प्रमुख स्मारक छी । एकटा उँच पठारमे बनल ई किलाधरि पहुँचक लेल एकटा उँच पतला मार्गसँ भ जाइ पडैत अछि । ई मार्गक अगलबगल पैग चट्टानसभ उपर जैन तीर्थक विशाल मूर्तिसभ बहुतेक सुन्दर ढङ्गसँ बनाएल गेल अछि । ई किला भितर मध्यकालीन स्थापनाक अद्भुत नमूनासभ रहल अछि । पन्द्र्हम शताब्दीमे निर्मित गुजरी महल ओही मे सँ एक छी जे राजा मानसिंह आ गुजरी रानी मृगनयनीक गहन प्रेमक प्रतीक छी ।
सन्दर्भ सामग्रीसभ[सम्पादन करी]
- ↑ "Literacy rate", census2011.co.in, १६ जून २००४, अन्तिम पहुँच २९ अप्रैल २०१२।
- ↑ "Climate: Gwalior", अन्तिम पहुँच १२ दिसम्बर २०१५।
- ↑ Lonely Planet, "History of Gwalior - Lonely Planet Travel Information", अन्तिम पहुँच २८ जुलाई २०१५।
- ↑ "Gwalior's air among dirtiest in the world", Indian Express, अन्तिम पहुँच १३ मई २०१६।
- ↑ http://www.firstpost.com/business/why-only-98-cities-instead-of-100-announced-all-questions-answered-about-smart-cities-project-2410576.html


text: हावड़ा. पश्चिम बंगालक हावड़ा जिला अंतर्गत बेलूरक मिथिला सेवा समितिक सभागार मे पहिल सत्र मे झंडोतोलन मिथिला सेवा समिति चैरिटेबल ट्रस्टक चेयरमेन दिनेश मिश्र केलनि. एहि अवसर पर प्रसिद्ध रंगकर्मी भवनाथ झा अपन अभिभाषण क्रम मे मिथिला आ आजादीक विषय मे इजोत देलनि. समितिक सदस्य राघवेन्द्र झा सेहो भारतीय नारीक अस्मिता पर इजोत देलनि. दोसर सत्र मे श्री रामचरित मानस गोष्ठी परिवार द्वारा गोस्वामी तुलसीदासजी विरचित श्री रामचरितमानस अखंड पाठक आयोजन 26 जनवरी 2013 सं 27 जनवरी 2013 धरि कयल गेल. जाहि मे स्थानीय मैथिल पंडित लोकनि पाठ केलनि. मूल-मंत्र सीताराम चरण रति मोरे। अनुदिन बढ़ऊ अनुग्रह तोरे।। छल. मुख्य पंडित श्रवणजी नियम निष्ठाक संग पूजा-अर्चना केलनि. एहि अवसर पर मिथिला सेवा समितिक सचिव केर भव्य नृत्य सराहल गेल. एहि शुभ अवसर पर मिथिला सेवा समिति आ गोष्ठीक सभ पदाधिकारी लोकनि उपस्थित छलाह. रंगकर्मी भवनाथ झा समापन कार्यक्रम मे सभ श्रोता कें धन्यवाद ज्ञापन केलनि. पंडित आ गायक दिलीप झाक गायन खूब सराहल गेल. एहि मे विशेष रूप सं नागेन्द्र जी, सुमन झा, ललन झा, अरुण मिश्र, अशोकजी, सुभाष जी, राजकुमार झा, नवीन चौधरी, संजय झा, भरत झा आ संजीव झा (गुड्डू) सहित अन्य सदस्य लोकनि सक्रिय देखल गेलाह. (Report/Photo: प्रकाश झा)


text:
ई मामिला आँखि खोलि देलक लोकक. कांड निर्दयतापूर्ण छल. तकर बाद सरकार ओ पुलिस- प्रशासन उदासीनता सं मामिला मे समाज पर आंगुर उठय लागल. एक त' घटना राज्य मे जन-सुरक्षा, विशेष क' महिला सुरक्षा केर स्थिति उजागर करबा लेल पर्याप्त अछि. दोसर घटना केर बाद लगातार उपेक्षा ओ पीड़िता केर मृत्यु पश्चात पॉलिटिकल ड्रामा बहुत बेसी चकित करयवला छल. जखन सभ देखलक जे न्यायक दिशा मे कतहु किछु ने भ' रहल छै त' समाज आ समाजक लोक दिस सभक नजरि गेल आ हं मैथिल समाज एहि दिस तत्परता मे कने देरी केलक. मुदा जओं सरकार ओ पुलिस-प्रशासन अपन काज इमानदारी सं करैत त' फेर समाज पर कोनो तरहक आरोप लगबे नहि करैत. समाज, क्षेत्र ओ राजनीति सं ऊपर उठी त' घटना बहुत बेसी विदारक छल. ओहुना पश्चिम बंगाल मे एहि तरहक मामिला बहुत बेसी देखबा मे अबैत अछि. सरकार कें मजगूतीक संग जन सुरक्षा खास क' महिला सुरक्षा कें सुनिश्चित करबाक चाही.
पीड़िता केर पिता सं वा हुनक संग रहनिहार परिजन सभक संग बातचीत मे हमरा कखनो नहि लागल जे ओ समाजक उदासीनता सं दुःखी छथि. मीडिया मे आयल एहि विषयक समाद संदेहास्पद बुझना जा रहल अछि. घटनाक पश्चात देखय मे आयल जे महानगर आदि मे समाज कें जिया राखब जरूरी. एकजुटता जरूरी अछि. संघे शक्ति छैक एकरा नकारल नहि जा सकैत अछि.
एहि पूरा मामिला पर सरकारो एक्टिव भेल मुदा कने विलम्ब सं. जांच आदि चलि रहल अछि. पीड़ित परिवार न्याय लेल लड़िए रहल अछि. तखन बिहार सरकारक पहल प्रशंसनीय अछि. ओकरा आपस त' नहिये आनल जा सकैछ मुदा दानव सभ कें कड़गर सजाय हो. सजग रही आ सुरक्षित रही.
(मध्यमग्राम कांड पर कवरेज कयनिहार पत्रकार उमेश राय केर टिप्पणी)


text:
जेना-जेना लोकक जीवन स्तर मे सुधार भेल जा रहल छै, तेना-तेना टैलेंटेड लोकक कमी देखल जा रहल छै. एहि कें ल' जापान सबसं बेसी चिंता मे अछि. शिक्षित लोक बढ़ल अछि मुदा दीक्षित लोकक खूब अभाव देखल जा रहल अछि. एखन चीनक स्थिति तइयो आन देशक तुलना मे नीक अछि.
बीतल 12 साल मे प्रतिभाक सबसं बेसी कमी देखल जा रहल छै. भारत प्रभावित शीर्ष 10 देश में शामिल अछि. सर्वे मे सोझां आएल अछि जे भारतक 56 प्रतिशत कंपनी कें खाली पद भरबा मे बेस दिक्कत भ' रहल छै. एहि सर्वे मे विश्व भरिक 40,000 कंपनी कें राखि क' देखल गेल अछि. वैश्विक मामिला मे 45 प्रतिशत कंपनी कें खाली पद भरबा मे दिक्कत भ' रहल छै.
प्रतिभाक कमी सं जूझि रहल शीर्ष दस देश मे हांगकांग (76 प्रतिशत), बुलगारिया (68 प्रतिशत), तुर्की (66 प्रतीत), यूनान (61 प्रतिशत), सिंगापुर (56 प्रतिशत) आ स्लोवाकिया (54 प्रतिशत) अछि. कहल जा रहल अछि जे कंपनी सब डिजिटल बदलाओ दिस बढ़ल जा रहल अछि आ सही तकनीकी कौशलबला लोकक महत्व बढ़ल जा रहल अछि.
ई सर्वे मानव संसाधन विभाग लेल मथदुक्खी सं कम नै अछि कारण भारतक जनसंख्या बेस तेजी सं बढ़ल जा रहल छै.


text:
नकदी कें जगह पर क्रेडिट कार्ड बहुत उपयोगी साबित होयत अछि। एकर मदद सं यात्रा कें दौरान कैश संगे ल’ चलबाक आवश्यकता नै होयत अछि। बीतल किछू वर्ष मे क्रेडिट कार्ड कें चलन तेजी सं बढ़ाल अछि. क्रेडिट कार्ड कें महत्वा क’ देखैत, एकर यूजर केर संख्या तेजी सं बढ़ी रहल अछि। अहाँ क्रेडिट कार्ड अपन जरूरत कें हिसाब सं चुनू। यदि अहाँ सेहो क्रेडिट कार्ड कें लेल अप्लाई क’ रहल छी त’ किछू जरूरी बात पर ध्यान दी। हम ई खबर मे अहाँके बता रहल छी जे क्रेडिट कार्ड लेबैत समय अहाँके कुन-कुन बात क’ ध्यान रखबाक चाहि…
क्रेडिट कार्ड फीस: ज्यादातर क्रेडिट कार्ड कंपनी वार्षिक शुल्क लैत अछि, परन्तु किछू कंपनी एहन अछि जे, जाहि वर्ष न्यूनतम राशि खर्च करय पर कोनो शुल्क नै लैत अछि। त’, एहन कंपनी कें क्रेडिट कार्ड चुनि जे न्यूनतम शुल्क वसूलयत होय।
डिस्काउंट/कैश बैक: क्रेडिट कार्ड कें जरिये खरीदारी करबाक जेना ऑनलाइन शॉपिंग, मूवी टिकट बुकिंग, फ्लाइट टिकट बुकिंग आदि कें बिल भुगतान पर डिस्काउंट आ कैश बैक ऑफर मिलयत अछि। अहि लेल एहन क्रेडिट कार्ड चुनि जाहि पर ज्यादा सं ज्यादा ऑफर आ डिस्काउंट मिलयत होय।
रिवॉर्ड प्वाइंट: क्रेडिट कार्ड कें खर्च कें आधार पर ज्यादतर क्रेडिट कार्ड रिवॉर्ड प्वाइंट दैत अछि। जकरा कैश मे आ नॉन मॉनेटरी गिफ्ट मे बदलल जा सकेत अछि। जखन, रिवॉर्ड प्वाइंट कार्ड अलग-अलग होयत अछि।
नकद निकासी शुल्क: क्रेडिट कार्ड कें जरिए ATM सं नकद निकासी पर शुल्क आ ब्याज लगैत अछि। अहि लेल अहाँ एहन क्रेडिट कार्ड चुनि जे नकद निकासी पर न्यूनतम ब्याज आ शुल्क लैत होय।
कस्टमर केयर सेव: क्रेडिट कार्ड कें लेल अप्लाई करय सं पहिने बैंक आ क्रेडिट कार्ड कंपनी केर ग्राहक सेवा कें बारे मे पूछताछ करबाक चाहि। कियैक आइ-कइल क्रेडिट कार्ड क’ ल’ धोखाधड़ी कें मामला लगातार बढ़ी रहल अछि। अहि लेल निक कस्टमर सर्विस भेनाइ जरूरी अछि। भविष्य मे, अगर अहाँ कें क्रेडिट कार्ड सं संबंधित कोनो समस्या होयत अछि आ कस्टमर सर्विस निक नै अछि त’ फेर अहाँ कें परेशानी भ’ सकेत अछि।


text:
निक्की हेली
निम्रता निक्की रन्धावा हेली (अंग्रेजी: Nimrata Nikki Randhawa Haley, जन्म: २० जनवरी १९७२) अमेरिकाक दक्षिण क्यारोलाइना प्रान्तक गभर्नर छी । ओ भारतीय मूलक दोसर अमेरिकी गभर्नर आ पहिल महिला गभर्नर होमएक गौरव हासिल केनए अछि । एहिसँ पूर्व भारतीय मूलक बबी जिन्दल अमेरिकाक लुइजियाना प्रान्तक गभर्नर बनल छल । ओ वर्तमानमे साउथ क्यारोलिना प्रान्तक लेक्सिङ्गटन काउन्टीसँ सांसद छी । हेली सिख माता-पिताक बेटी छीजकर पूर्वज अमृतसरसँ आबि अमेरिकामे बैसल छल ।[१][२]
प्रारम्भिक जीवन[सम्पादन करी]
सन्दर्भ सामग्रीसभ[सम्पादन करी]
- ↑ "निक्की हेली न्यूज वीक के आवरण पर", वेबदुनिया हिन्दी।
|accessyear=प्यारामिटर ग्रहण नै केलक (सहायता)
- ↑ "निक्की हेली की लोकप्रियता बढ़ी", बिजनेस स्टेंडर्ड, २१ फ़रवरी २०१३।
|accessyear=प्यारामिटर ग्रहण नै केलक (सहायता)
बाह्य लिङ्कसभ[सम्पादन करी]
- गवर्नर निक्की हेली (अंग्रेजीमे) आधिकारिक राज्य वेबसाइट
- गवर्नर निक्की हेली(अंग्रेजीमे)


text:
बम्बइ. मिथिला फाउन्डेशन द्वारा बम्बइ केर बिरला मातोश्री सभागार मे रविदिन ४ नवम्बर २०१२ कों मिथिला महोत्सवक सफलतापूर्वक आयोजन कयल गेल. एहि अवसर पर प्रतिभावान छात्र लोकनि केर सम्मान कयल गेल संगहि भव्य सांस्कृतिक कार्यक्रम सेहो भेल. कार्यक्रम में मुख्य अतिथि राजनेता संजय झा छलाह. विशिष्ट अतिथिक रूप मे उपस्थित छलाह यू. एस. झा, संतोष कुमार झा, विजय झा, ज्ञानेश्वर दुबे, एससी मिश्र एवं जेएन झा। संस्था दिस सं किछु सम्माननीय अतिथिक स्वागत कयल गेल जाहि मे भोगेन्द्र झा, देवलोचन चौधरी, महेश झा, धीरज झा, प्रोफ. रत्ना झा, मोहन मिश्र, डॉ वशिष्ट मिश्र, पत्रकार राजेश मिश्र, युके सिंह, डीडी त्रिपाठी, फूल सिंह. सम्मानित होमयवला छात्र मे आशा झा, केशव शैलेन्द्र झा, अनुराधा कृष्ण कुमार झा, विजय कुमर ललन झा, आशीष मिश्र छलाह. ई सभ माध्यमिक मे 90% सँ बेसी अंक आनयवला विद्यार्थी छथि. सभ सं बेसी 92.38% अंक मैथिल ललना आशा झा छथि.सांस्कृतिक कार्यक्रम मे ज्ञानेश्वर दुबे अपन चर्चित गीत 'टनाटन घंटी बाजे' सँ लोकक मोन मोहलनि आ सुरेश आनंद अपन रंगबिरंगा अंदाज सँ श्रोता कें झुमा देलनि. श्रुति झा, राघव कुमार, संजीव झा केर प्रस्तुति बहुत नीक रहल. कार्यक्रमक आरम्भ मंगलाचरण सँ भेल जे पं धर्मानंद झा केर नेतृत्व मे पं गौरीकांत झा, पं प्रेमकांत मिश्र, पं प्रमोद कुमार झा, पं बसंत झा द्वारा प्रस्तुत कयल गेल. संचालन पंकज झा कयलनि. एहि सत्र मे गोसाओनिक गीत, भगवती गीत, नचारी आ भजन गाओल गेल. दोसर सत्र मे अतिथि स्वागत आ तेसर सत्र मे भव्य सांस्कृतिक कार्यक्रम भेल.
(Report : मिथिमीडिया ब्यूरो )


text:
मैथिली फिल्म 'घोघ मे चाँद' सं चर्चा मे आएल अभिनेता रूपक शरर सं मैथिली सिनेमाक विभिन्न बिंदु पर बात कयलनि मिथिमीडिया संपादक रूपेश त्योंथ. प्रस्तुत अछि बातचीत केर प्रमुख अंश—
रूपकजी, सभ सं पहिने अपने कें 'घोघ मे चाँद' लेल बधाई. फ़िल्मक बेस प्रशंसा भेल अछि. केहन लगइए प्रतिक्रिया बुझि?
जी, बहुत-बहुत धन्यवाद! सभ सं पहिने हम समग्र मिथिलावासी कें आभार प्रकट क’ रहल छी जे हुनका लोकनि कें ई सिनेमा नीक लगलनि. आ संगहि “घोघ मे चाँद” सिनेमा कें प्रशंसा योग्य बनेबाक हेतु समस्त टीम कें धन्यवाद.
अच्छा, ई कहू जे अभिनय मे करियर बनयबाक हेतु कोना आ की सभ कयलहुँ?
सांच पुछू त’ अभिनय कें शुरुआत तखने भ’ गेल छल जखन कि हमरा अभिनय कें ‘अ’ अक्षर नै अबैत छल... कनिएटा रही, तखने सं मंच पर ठाढ़ क’ देल जाइत रहय, कखनो ‘कृष्ण’जी कें रूपमे त' कखनो ‘कोरस’क रूप मे... समय बितला पर ‘अभिनय,’ ‘आदत’ बनि ‘अंग-अंग’ मे समा गेल... रहल गप्प अभिनय कें करियर बनयबाक, त' एकर सपना ओही दिन देख लेल, जाहि दिन अपना आप कें पहिल बेर टी.वी पर देखल... मौका छल मुज़फ्फ़रपुर दूरदर्शन पर एकटा कार्यक्रम कें ‘होस्ट’ करय कें... एकरा तुरंत बाद ‘व्यावसायिक थिएटर’ दिस रुख केलहुँ आ मंडी ड्रामा स्कूल सं अभिनय मे एक वर्षीय ‘डिप्लोमा’ ल’ करियर बनेबा हेतु मुंबई बिदा भेलहुँ.
फिल्म 'घोघ मे चाँद' कोना भेटल आ एहि सं पहिने बतौर अभिनेता की सभ कयलहुँ?
दिल्ली मे थिएटर करबा काल किछु मैथिली एल्बम करबाक मौका भेटल छल, जकर श्रेय हमर मित्र चन्दन झा कें जाइ छनि... मुंबइ पहुंचला पर एकता कपूरक धारावाहिक, “कसौटी ज़िन्दगी की” मे पहिल काज भेटल छल... छोट-छीन रोल छल मुदा ओकरा करबा मे कोनो झिझक नै भेल कारण जे एहि सं पहिने दिल्ली मे डी.डी. मेट्रो पर आब’बला धारावाहिक, ‘सब गोलमाल है’ मे अभिनय क’ चुकल रही... एकरा बाद क्रमशः कुमकुम, काजल, भाभी, तुम्हारी दिशा, क्राइम पेट्रोल, वारिस, ज़िन्दगी के रंग, सजनवा बैरी हो गइलें हमार, स से सरसती इत्यादि धारावाहिक मे बतौर अभिनेता काज करबाक अवसर भेटल... अहि बीच “याद रखेंगे आप”, हिन्दी सिनेमा आ “साथी संघाती” भोजपुरी सिनेमा मे अभिनय करबाक मौका सेहो भेटल... मुदा एकटा नीक आ सटीक अवसरक तलाश अखनो पूर्ण नै भेल छल... हम शुक्रगुज़ार छी “घोघ मे चाँद” सिनेमा कें निर्माता-निर्देशक, श्री उदय राजजी कें, जे हमरा अपन सिनेमा मे मुख्य भूमिका हेतु चयन केलनि... दरअसल उदयजी कें ई कथन हमरा दिल आ दिमाग मे बसि गेल जे रूपकजी, अहाँ कें चयन हमरा वास्ते एकटा चैलेन्ज अछि, किएक त' दुनू गोटा वास्ते ई पहिल सिनेमा छी...
सिनेमा मे करियर बनायब चुनौतीपूर्ण काज छैक.… अहाँ एकरा कोना देखैत छी?
बहुत सटीक सवाल केलहुँ अहाँ हमरा सं... देखू, करियर अहाँ कोनो क्षेत्र मे बनाबी, चुनौतीपूर्ण त' होइते अछि... कारण जे आब सब विधा मे प्रतिस्पर्धा बढ़ि गेल अछि... जगह एक, प्रतिभागी अनेक... रहल गप्प सिनेमा मे करियर बनयबाक, त' ई स्पष्ट छै जे अहि क्षेत्र मे आब’ से पहिने एकर बारीकी के बुझल जाय... एकटा सम्पूर्ण कला कें एकत्रित फलाफल केर नाम अछि सिनेमा... जाहि मे ‘स्क्रिप्ट’ सं ल’ क’ गीत-संगीत, कैमरा, लाइट, साउंड, कॉस्टयूम, मेक-अप, अभिनय आ निर्देशनक अलावा आरो बहुत किछु शामिल अछि... ई अत्यंत आवश्यक अछि जे सिनेमा मे करियर बनेबा सं पहिने संबंधित विधा मे विधिवत प्रशिक्षण प्राप्त करी, जाहि सं प्रतिस्पर्धा मे भाग लेबाक काल आत्मविश्वास बनल रहय... दोसर, ई जे सफलताक कोनो ‘शार्टकट’ नै होइत अछि... ईमानदारी सं लगनशील भ’ कठिन परिश्रम करी त, देरे सं सही, सफलता भेटैत अवश्य अछि...
मैथिली सिनेमा एखन ततेक विकसित नहि भेल अछि आ फिल्म निर्माण सेहो कम होइत छै. लगैए जे मैथिली फिल्म अन्य भाषाक फिल्म जकाँ अपना कें स्थापित क' सकत?
अहि मे कोनो संशय नै, जे मैथिली सिनेमा अखन विकसित नै भेल अछि... मुदा विकासशील त’ अछिए... रहल गप्प फिल्म निर्माण कम होइ कें, त' आब लोक सभ आगू आबि रहल छथि... बजार सेहो बनि रहल अछि... जे कि एकटा नीक संकेत अछि... देखियौ, क्रांति कखनो एक दिन मे संभव नै अछि... नीक विषयवस्तु पर बनल सिनेमा कें प्रोत्साहन भेटबेटा करत... आ ओ दिन दूर नै जे अन्य भाषाक सिनेमा जकां मैथिली सिनेमा सेहो अपना आप कें स्थापित करबा मे सफल होयत...
मैथिली फ़िल्मक बात करी त' अहाँ एहि हेतु की सभ क' रहल छी आ की किछु नियार अछि?
देखू रूपेश जी! अहाँकें ई सुनि हैरानी होयत जे हम मुम्बइयो मे अपन संगी सभ लग अथवा हाट-बजार मे मैथिली बजैत छी, जिनका कि मैथिली बुझए मे दिक्कत होइ छनि... हुनका सभ कें नै बुझला पर हिन्दी मे अनुवाद करैत छी... हमर कहै कें मतलब ई जे, आदमी कोनो ठाम रहय, अपन भाषा कें प्रचार-प्रसार क’ सकैत अछि... रहल गप्प मैथिली सिनेमा कें, त' हमर नियारेटा नै बल्कि प्रयासो रहैत अछि जे बेसी सं बेसी लोक तक अपन भाषा सिनेमेक माध्यम सं पहुँचल करय.
अहाँ रचनात्मक लेखन सेहो करैत छी. लेखक रूपेँ फिल्म की सभ कयलहुँ अछि?
एकटा पटकथा आ संवाद लेखक कें रूप मे हमर कतेको धारावाहिक टेलीविजन पर प्रसारित भ’ चुकल अछि... जाहि मे ‘संकट मोचन हनुमान’, ‘कभी तो मिल के सब बोलो’, ‘सजना है मुझे’ इत्यादि प्रमुख अछि... रहल गप्प सिनेमा कें, त' अखने एकटा हिन्दी सिनेमा वास्ते संवाद लिखलहुँ जकर शूटिंग जल्दीए प्रारम्भ होयत... जहाँ तक बात अछि मैथिली सिनेमा कें... त' ई जानकारी देइत प्रसन्नता भ’ रहल अछि जे एक्के संगे तीनटा सिनेमा केर स्क्रिप्ट तैयार अछि, निर्माताक तलाश अछि.
मैथिली फिल्म मे संवाद-कथा-गीत पर बेसी काज नहि कयल जाइछ। फिल्म मे भाषा जानकार आ रचनात्मक लेखक केर कतेक खगता बुझना जाइछ?
रूपेशजी! ई एकटा यक्ष प्रश्न अहाँ हमरा सं क’ देलहुँ... मुदा हम जवाब अवश्य देब... देखू, सिनेमा निर्माणक सभ सं पैघ मन्त्र ई अछि जे संबंधित संकाय केर ज्ञाता कें निर्विकार रूप सं जिम्मेदारी सौंप देल जाय... आ ओ व्यक्ति अपन उत्तम देबाक कोशिश करथि... निसंदेह एकर परिणाम उत्तमोत्तम होयत... अखन बहुत जरुरी अछि जे रचनात्मक लेखक सब आगू अबथि आ लेखन केर बागडोर अपना हाथ मे लेथि.
अहाँ वर्त्तमान मे कोन प्रोजेक्ट पर काज क' रहल छी?
अखन एकटा नव मैथिली सिनेमाक तैयारी चलि रहल अछि... जेकर शूटिंग संभवतः अगस्त-सितम्बर मे होयत... अहि बीच मे एक-दू टा ‘शॉर्ट फिल्म’ आ किछु ‘डॉक्यूमेंट्री’ करबाक हमर प्रतिबद्धता सेहो अछि.
मैथिली फिल्म प्रेमी लेल किछु संदेश?


text:
अरस्तु
अरस्तु (३८४ ईपू – ३२२ ईपू) युनानी दार्शनिक छल । ओ प्लेटोक शिष्य आ सिकन्दर महानक गुरु छल । हुनकर जन्म स्टेगेरिया नामक नगरमे भेल छल । अरस्तु भौतिकी, आध्यात्म, कविता, नाटक, सङ्गीत, तर्कशास्त्र, राजनीति शास्त्र, नीतिशास्त्र, जीव विज्ञान सहित कयन विषयसभ पर रचना केनए अछि। अरस्तु अपन गुरु प्लेटोक कार्य आगा बढेनाए छल । प्लेटो, सुकरात आ अरस्तु पश्चिमी दर्शनशास्त्रक सबसँ महान दार्शनिकसभमे सँ एक छल । ओ पश्चिमी दर्शनशास्त्र पर पहिल व्यापक रचना केनए छल, जहिमे नीति, तर्क, विज्ञान, राजनीति आ आध्यात्मक मेलजोल छल । अरस्तुक राजीनीति पर प्रसिद्ध ग्रन्थ पोलिटिक्स छी ।[१]
जीवनी[सम्पादन करी]
सन्दर्भ सामग्रीसभ[सम्पादन करी]
- ↑ भाषा विज्ञान, डा० भोलानाथ तिवारी, किताब महल- दिल्ली, पन्द्रहवाँ संस्करण १९८१, पृष्ठ-४८१


text:
बिहार के मधुबनी जिला मे ट्रेन-बोलेरो के एकटा भीषण टक्कर मे 14 लोक मारल गेलाह. गंभीररूप सं घायल लोक के इलाज पास के अस्पताल मे चलि रहल अछि. ई टक्कर मधुबनी स्टेशन सं आगां आओर राजनगर स्टेशन सं पहिने भरिया-विशुनपुर के बीच भेल.
दिल्ली सं जयनगर जाए वाला गरीबरथ ट्रेन अपन पूरा स्पीड मे छल. ट्रेन मधुबनी सं करीब साढ़े बारह बजे दिन मे खुलला के बाद जयनगर जा रहल छल कि बिना फाटक वाला
गुमटी पर ई दुर्घटना भ गेल.
बोलेरो मे सवार ज्यादातर लोक महिला आओर बच्चा सभ छलखिन्ह. ओ सभ अपन परिवार के एकटा सदस्य वीणा देवी के मुखिया मे जीतय के खुशी मनाबय लेल राजनगर जा रहल छलखिन्ह. वोट के गिनती राजनगर मे भ रहल छल.
टक्कर एतेक जोरदार छल जे बोलेरो काफी दूर तक धिसटैत गेल. बोलेरो गरीबरथ के इंजिन मे फंसि गेल. एहि सं रेल ट्रेक जाम भ गेल. एहि रूट पर गाड़ी के अनाय-जनाय बंद भ गेल.
आब गरीबरथ के वापस दोसर इंजिन सं मधुबनी ल जाएल जाएत. एहि लेल घटनास्थल पर एकटा स्पेशल राहत-बचाब ट्रेन आबि रहल अछि. एहि मे टाइम लागि सकैत अछि. राति तक ट्रेक साफ होए के उम्मीद अछि.
दुर्घटना के बाद इलाका मे कोहराम मचि गेल. लोक सभ शोक मे डुबि गेल छथिन्ह. खुशी के जगह मातम ल लेने अछि. गुस्सा मे लोक सभ के पुलिस के संग झड़प सेहो भेल. लोक सभ पटरी पर जमल छथिन्ह.
आजादी के एतेक दिन बादहुं रेलवे बिना फाटक वाला गुमटी के फाटक वाला मे नहि बदलि पाएल अछि. ममता बनर्जी के रेलमंत्री बनला के बाद बिहार मे रेल के हाल आओर खराब भ गेल.
ममता जी तं आब पश्चिम बंगाल के मुख्यमंत्री बनि गेलीह आब देखल जाए हाल किछ सुधरैत अछि कि नहि. रेलवे मे सुरक्षा-संरक्षा के हाल खराब अछि. ओना लोक के सेहो सावधानी बरतबाक चाही. नहि पहुंचय सं देर पहुंचनाय नीक.
हमर ईमेल:-info@hellomithilaa.com


text:
अभिव्यक्ति केर आजादी के बढ़ावा दैत होए आ कोनो सामाजिक मुहिमक हिस्सा होए, आ फेर ओहिमे कोनो नव तकनीकक प्रयोग कएल गेल होए तं अहां ओहि ब्लॉग के नोमिनेट करि सकय छी.
ब्लॉगक नामांकन 6 फरवरी सं शुरू भ गेल अछि. अहां एहि लिंक पर
जा क www.thebobs.com/hindi कोनो ब्लॉग के नामांकित करि सकय छी.
एहि ब्लॉग प्रतियोगिता के बॉब्स क नामसं जानल जाएत अछि. बॉब्स यानी बेस्ट ऑफ ब्लॉग्स. एकर शुरुआत करलक डॉयचे वेले (वॉयस ऑफ जर्मनी). एहि मे ओहि ब्लॉग के पुरस्कृत कएल जाएत अछि जे इंटरनेटक अभिव्यक्ति केर स्वतंत्रता आओर खुलल विचार के समर्थन करैत अछि.
बेस्ट ऑफ ब्लॉग्स मे 14 भाषा के ब्लॉग के सम्मान देल जाएत. एहि मे हिंदी के पहिल बेर जोड़ल गेल अछि. एहि के लेल एनडीटीवी के एंकर और ब्लॉगर रवीश कुमार जीके जूरी मे शामिल कएल गेलन्हि.
पुरस्कार 17 श्रेणी मे देल जाएत. एहि बारे मे अहां पूरा जानकारी एहि लिंक के क्लिक करि जानि सकय छी. http://thebobs.com/hindi/about/categories-2/
हर एक भाषा मे एकटा सर्वश्रेष्ठ ब्लॉग चुनल जाएत आओर एकटा ऐहन ब्लॉग के इनाम देल जाएत, जकरा लोक पढय चाहथिन्ह. जकरा यूजर पसंद करथिन्ह.
एकटा बात ध्यान राखब जे अहां खुद अपन ब्लॉग नामांकित नहि करि सकय छी. अहां सिर्फ अपन पसंदक ब्लॉग नामांकित करि सकय छी. अपन ब्लॉग नामांकित कराबय चाहय छी तं किनको आओर सं करा सकय छी. एहि के लेल अहां एहि लिंक पर जा वोटिंग करि सकय छी. www.thebobs.com/hindi ई बात जरूर अछि जे अहां अपन खुद के ब्लॉग के वोट द सकय छी. ओहि मे कोनो रोक नहि अछि.
नामांकन 6 मार्च तक खुलल रहत
सभ विजेता- यूजर आओर जूरी विजेताक नाम 2 मई 2013 के बॉब्स केर वेबसाइट पर बता देल जाएत.
26 जून 2013 के बॉब्स 2013 पुरस्कार समारोहक आयोजन डॉयचे वेले ग्लोबल मीडिया फोरम मे कएल जाएत.


text:
कलकत्ता: देशक सांस्कृतिक राजधानी कलकत्ता स्थित सियालदह फ्लाइओवर जे विद्यापति सेतु नाम सं विख्यात अछि, पर अवस्थित विद्यापतिक प्रतिमा पर संकट आबि गेल अछि. कोलकाता ट्रैफिक पुलिसक मत सं ओ स्थल यातायात व्यवस्था हेतु लगायब अत्यंत आवश्यक अछि. एकरा देखैत प्रतिमाक अगल-बगल केर स्थल कें पुलिस निज प्रयोग हेतु साफ़-सुथरा क' रहल अछि. एकरा देखैत पूर्व निर्मित किछु संरचना कें तोड़ल गेल अछि. मैथिल लोकनि मे आशंका अछि जे विद्यापति प्रतिमा कें सेहो हानि ने पहुँचाओल जाय वा ओकरा हटाओल जयबाक आशंका सं सेहो मुंह मोड़ल नहि जा सकैत अछि. विद्यापति स्मारक मंच केर प्रयास सं स्थापित मूर्ति केर देख-रेख स्मारक मंच कें सौंपल गेल अछि. पुलिस ई कार्यवाही बिनु स्मारक मंच कें विश्वास मे नेने क' रहल अछि. मंचक संयोजक विवेकानंद झा प्रतिमाक सुरक्षा ओ मैथिल अस्मिता केर रक्षार्थ आगू आबि आंदोलन चलयबाक बात कहलनि अछि. ओ भावुक होइत मिथिमीडिया कें जनौलनि जे जओं कोनो प्रकारक असफलता हाथ लगैत अछि त' हम प्राण तेजि लेब.
ज्ञात हो जे एहि सं पहिने मइ 2010 मे सेहो ओहि स्थान कें तोड़बाक बात सोझाँ आयल छल. तखन मैथिल समुदाय द्वारा हस्तक्षेपक बाद तत्कालीन ट्रैफिक पुलिसक डीसी एकरा जस कें तस रहय देलनि आ विद्यापतिक प्रतिमा कें नहि तोड़बा विषयक पत्र स्मारक मंच कें देल गेल. डीसी बदलि गेल अछि आ राज्य केर सरकार सहित कारपोरेशन आदि केर प्रशासन सभ परिवर्तित भेल अछि. पुनः एहि स्थान पर संकट ठाढ़ भेल अछि. मैथिल एकजुटता अपेक्षित अछि. एहि कें ल' साहित्यप्रेमी लोकनि मे क्षोभ अछि. मैथिल एक्टिविस्ट अरुण सिंह एहि मामिला मे बेस सक्रिय देखल जा रहल छथि. साहित्यकार मिथिलेश कुमार झा दुःख व्यक्त करैत कहलनि जे अपना सभ कें पूरा जोर लगा मूर्ती कें यथास्थान रखबाक प्रयास करबाक चाही. वयोवृद्ध मैथिल सेनानी किशोरीकांत मिश्र कहलनि जे एहू अवस्था मे हम विद्यापति प्रतिमा लग जायब आ अपन विरोध प्रकट करब.विवेकानंद झा कहलनि जे जओं कोनो सकारात्मक बात सोझां नहि आयल त' आगामी शनि-रवि कें धरना देल जायत. चुनाव कें संवेदनशील समय रहितो हमरा सभ ओतय उपस्थित भ' अपन क्षोभ प्रकट करब.
एम्हर विद्यापति स्मारक मंच केर संयोजक विवेकानंद झा मिथिमीडिया कें जनौलनि जे ओ आइ अरुण सिंह केर संग स्पेशल पुलिस कमिश्नर (२) सौमेन मित्रा सं भेंट क' अपन पत्र सौपलहुँ. सौमेन मित्रा आश्वासन देलनि जे मूर्ति ओ गार्डन कें कोनो तरहें क्षति नहि पहुँचाओल जायत. विवेकानंद झा कहलनि जे हमरा आश्वासनक बाद आब कनेक मोन स्थिर भेल अछि. आ एखन तत्काल कोनो तरहक विरोध-प्रदर्शन वा धरना नहि होयत. (Report: मिथिमीडिया ब्यूरो)
एम्हर विद्यापति स्मारक मंच केर संयोजक विवेकानंद झा मिथिमीडिया कें जनौलनि जे ओ आइ अरुण सिंह केर संग स्पेशल पुलिस कमिश्नर (२) सौमेन मित्रा सं भेंट क' अपन पत्र सौपलहुँ. सौमेन मित्रा आश्वासन देलनि जे मूर्ति ओ गार्डन कें कोनो तरहें क्षति नहि पहुँचाओल जायत. विवेकानंद झा कहलनि जे हमरा आश्वासनक बाद आब कनेक मोन स्थिर भेल अछि. आ एखन तत्काल कोनो तरहक विरोध-प्रदर्शन वा धरना नहि होयत. (Report: मिथिमीडिया ब्यूरो)


text:
माय, मातृभूमि आ मातृभाखाक प्रति मैथिलक चेतना मउलाएल अछि कहैत कनियो ठोर नहि कंपैत अछि. एकैसम शताब्दीक दोसर दशक मे आबि चेतनाक बात करब ओहुना बइमानी सन लगैत अछि. एखन समूचा ग्लोब एक गामक रूप ल' नेने छैक. ग्लोबल होयबाक चक्कर मे चेतना चौपट भेल जा रहल छैक. जुग जे हो मुदा माय, मातृभूमि आ मातृभाखाक महत्ता रहबे करतैक. चेतना शून्य भेने 'महत्ता' कोन खत्ता मे जा खसतै से हथोरियाबय मे सेहो कएक जुग लागि जेतैक. बेसी विलम्ब भेने कप्पार पिटने किछु लाभ नहि होयत. चेतबाक समय आबि गेल छैक आ चेतना कें हरिअयबाक बेर सेहो. अभिभावक केर सूगा-नूनू, शिक्षकक मेरे को-तेरे को आ बजारक दिस-दैट बुझि गेल पीढ़ी मे अपन भाखा, क्षेत्र आ समाजक प्रति कर्त्तव्यबोध छैक. मुदा एखन जन्महि सं जे बजारक दिस-दैट सिखयबाक ट्रेंड चलल अछि, ताहि सं आगां चलि क' मायक मान, मातृभूमिक सम्मान आ मातृभाखाक आन सभ धुसरित होयत. जिज्ञासा आ नव आशाक संग किछु युवा मैथिल सं बात केनहुं त' जतबे संतोष भेल ततबे अफ़सोस.
महानगरीय जिनगी मे नीक जकां एडजस्ट क' चुकल मुकेश केर कहब छैक, 'मिथिला/मैथिली सं हमरा की? हमरा केओ कहबो ने कयलक जे हमर मातृभाषा मैथिली अछि. ओ त' जेना -जेना ज्ञान भेल, ज्ञात भेल जे मैथिली हमर मातृभाषा अछि. मैथिली मातृभाषा रहितहुं, हम अपना कें हिंदी भाषी बुझैत छलहुं. ओहुना हमरा एहि सं कोनो माने मतलब नहि अछि. हं...कतहु मैथिली-मिथिला केर जिक्र होइत छैक त' कने आकर्षित होइत छी.'
एहिना एक आओर युवक रजनीश केर कहब छैक, 'मैथिली गाम-घरक भाषा छैक. हम बेसी काल मधुबनी मे रहैत छी. हमरा घर मे सभ हिंदी बजैए. हं...घरक बाहर फेर मित्र सभ सं मैथिली मे बात करैत छी.'
कक्षा नवम केर छात्र किशोरक बात सुनि स्तब्ध भ' गेलहुं. ओ कहलक जे ओकरा संगे नन्हियेटा सं घरक लोक हिंदी मे बात करैत छैक. मुदा ओकरा मैथिली बजैत नीक लगै छैक आ ओ घर मे त' नहि मुदा अवसर भेटने मैथिली बाजय सं परहेज नहि करैत अछि.
रजनीक अनुसार महानगर मे रहितो ओ स्वाभाविक रूपें मैथिली बजैत अछि. आवश्यकते भेने आन भाषाक प्रयोग करैत अछि. मिथिला केर संस्कारे ओकरा अपन जडि सं जुडल रहबा मे सहायक होइत छैक.
उपर किछु युवा मैथिल केर बात उद्धृत अछि, जाहि सं स्पष्ट अछि जे मैथिल चेतनाक पल्लवन आ ह्रास दुनू घरे सं होइत छैक. एहू बात केर संकेत भेटल अछि जे कतहु ने कतहु मोन मे मैथिल चेतना बैसल रहैछ जे सुसुप्तावस्था मे जमकल रहैत अछि. कोनो संस्कृति केर संवाहक भाषा होइत छैक. भाषाक संरक्षण सं सांस्कृतिक संरक्षणक गारंटी भेटैत छैक. एहन बात नहि छैक जे चेतना केर क्षरण मात्र मिथिले मे भ' रहल छैक.मुदा एतेक निश्चय छैक जे मैथिल समाज चेतना शून्य नहि त' शून्यता केर स्थितिक एकदम लगीच छैक. मिथिलाक सामाजिक, सांस्कृतिक आ भाषायी चेतनाक रूप मे आजुक युवा केर भूमिका कें केंद्र क' किछु सक्रिय मैथिल युवा सं बात केर क्रम मे उत्साह सं भरि गेल छलहुं.
सामाजिक काज मे रूचि रखनिहार प्रदीप कें जखन मिथिला मे युवाक भूमिकाक विषय मे पूछल त' ओ बिहुँसि उठल फेर बाजल जे मिथिलाक युवा कें आइ बुझले नहि छैक जे मिथिला की छैक आ कतय छैक. शिक्षा केर माध्यम मैथिली हो त' स्थिति सुधरत.
स्वरोजगार मे लागल नवल केर अनुसार मिथिलाक युवा कें अपन संस्कृति आ भाषा प्रेम एहू लेल दबल रहैत अछि, जे सभ कें बुझल छैक जे गाम छोड़हि पड़त, त' किएक मोह रहत.
एहिना अनेक मैथिल युवा सं संवादक क्रम मे ज्ञात भेल जे मैथिल चेतना पर घरे सं चोट कयल जाइत अछि. बहुतो एहन पक्ष आ तर्क अछि जकर त्वरित समाधान संभव नहि अछि. तथापि एक आशाक इजोत देखल जे मैथिल युवा मे मिथिला/मैथिली प्रति मोह छैक. एकैसम शताब्दी मे मैथिलीक आठम अनुसूची मे दर्ज भेने सरकारी स्तर पर भने ने कोनो काज भेल हो, मुदा मैथिल केर सक्रियता बढ़ल अछि आ एहि सक्रियता मे युवा हस्तक्षेप सोन सन भविष्यक छाहीं देखबैत अछि. — नवकृष्ण ऐहिक


text:
नव दिल्ली : ख़राब मौसम रहलाक बादो बीतल रविदिन किराड़ीक दुर्गा चौक पर चारिम मिथिला विभूति पर्व संपन्न भेल. कार्यक्रमक शुरूआत बाबा विद्यापतिक प्रतिमा पर पुष्प, माल्यार्पित एवं दीप प्रज्ज्वलितक' विधिवत कार्य प्रारंभ भेल. सांस्कृतिक कार्यक्रमक शुरूआत मिथिलाक प्रसिद्ध पारंपरिक गोसाउनिक गीत ‘जय जय भैरवि असुर भयावनि पशुपति भामिनि माया’ सं कायल गेल. कार्यक्रम‘क बीच-बीचमे आमंत्रित अतिथिगणकें पाग दोपटा आ पुष्पमालासं संस्थाक सदस्य लोकनिक द्वारा सम्मानित कयल गेलनि. किराड़ी विधानसभासं नवनिर्वाचित ‘आप’क विधायक ऋतुराज गोविंद झाक स्वागत संस्थाक संस्थापक नरेन्द्र ठाकुर आ बुराड़ीसं विधायक संजीव झाक स्वागत एमएसएसक अध्यक्ष सुमन ठाकुर केलनि. बुराड़ीसं एहिबेरक भाजपाक प्रत्याशी गोपाल झा, प्रताप विहारसं निगम पार्षद रामदयाल महतो आदि लोकनि सेहो शामिल छलथि. मुदा किराड़ीसं पूर्व विधायक अनिल झा एवं हुनक धर्मपत्नी पूनम पराशर झा संस्थाक द्वारा आमंत्रण देलाक बावजूदो नहि उपस्थित भेलाह.
संस्थाक द्वारा मिथिला मैथिलीक लेल कार्य केनिहार कार्यकर्ता लोकनिक सम्मान सेहो कएल गेल. कार्यक्रममे स्थानीय विधायक ऋतुराज अपन भाषणमे क्षेत्रक जनताक लेल सर्वप्रथम तीन गोट कार्य करवाक वचन बाबा विधापतिक मंचसं देइत कहलनि जे ‘एहिठाम हम बाबा विद्यापतिक नाम पर विद्यापति भवन, विद्यापति मार्ग आ विद्यापति द्वार बनेबाक लेल कार्य योजना तैयार क' रहल छथि. अपनेसभ जहिना एखनधरि स्नेह देइत रहलहुं तहिना आगू देइत रहब ओहिमे कोनो कंजूसी नहि करब.’ तहिना विधायक संजीव झा सेहो मैथिल समाजकें हर संभव मददि करबाक भरोसा देलनि. गोपाल झा संस्थाकें मजगूतीसं कार्य करबामे सहयोग देबाक वचन देलनि. संस्थाक संस्थापक नरेन्द्र ठाकुर विधायक ऋतुराज झाकें सम्मानित करैत कहलनि जे ‘आब ई पाग अपने लोकनिकें मांथ पर अछि जाहिमे करोड़ो मैथिल समाज केर मान-सम्मान एहिमे समाहित अछि जेकरा अपनेलोकनि संज्ञान राखैत मैथिल समाज केर संपूर्ण विकास आ संरक्षण‘क लेल काज करब त' मैथिल समाज अपनेक प्रति स्नेहमे कहियो कोनो कमी नहि राखत.’
दोसर दिस रंगारंग सांस्कृतिक कार्यक्रममे मशहूर गायक-अभिनेता विकास झा अपन गीतसं उपस्थित श्रोताकें झुमा देलनि. त' दोसर दिस राधे भाइ, अंजू झा, नवोविदत गायिका जूली झा अपन सुमधुर आवाजसं संपूर्ण वातावरणकें रमणीय बना देलीह. तहिना आमोद झा एवं ऋषिजी बाबा विद्यापतिक रचना गाबि महौलकें मनमोहक बना देलनि.
संस्थाक अध्यक्ष सुमन ठाकुर कहलनि जे ‘मौसम अनुकूल नहि हेबाक बावजूदो एहि कार्यक्रम मे बाबा विद्यापतिकें स्मरण क' कार्यक्रमक विधिवत शुरूआत कयलहुं जे बाबाक कृपासं कार्यक्रम सफलतापर्वूक संपन्न भेल.’ मैथिली स्वंयसेवक संघ आन बेरक भांति अहुबेर संस्थाक द्वारा युवा चरित्र निर्माण‘क लेल स्वामी विवेकानन्द जीवण आधारित कहानी‘क पोथी सेहो वितरण केलक.
(रिपोर्ट : मिथिमीडिया ब्यूरो)


text:
ब्लॉग छनि
नवका- पुरनका लेख सर्च करु...
टॉप न्यूज़ इंडिया
उम्मीद अछि अहां सभ मीडिया साइड ब्लॉग पर गेल होएब. एहिठाम अहां के मीडिया सं जुड़ल सभ ब्लॉग... साइटक खबर एकहिं ठाम मिल जाएत. ओकर अपडेट पता चलैत रहत. एहि सं अहां के ई सेहो पता चलत जे कोन ठाम कोन नवका खबर आएल अछि. जेहिठाम नवका खबर बुझाएल ओहि खबर के क्लिक कs ओहि खबर के पढ़ि लेलौं.
मुदा ओ तं सिर्फ मीडिया सं जुड़ल खबर लेल छल. किछ लोक कहलाह जे आम खबर लेल कsत जाएल जाउ. गुगल...याहू न्यूज के अलावा किछ दोसर ऑप्शन सेहो बताउ. तं हुनका सभ के लेल एकटा
ब्लॉग छनि
ब्लॉग छनि
एहि Top News India पर अहां के देश के तमाम प्रमुख अखबार... न्यूज़ चैनल केताजा खबर देखय लेल मिल जाएत. एहि ठाम अहां के टाइम्स ऑफ इंडिया... इंडियन एक्सप्रेस... समय लाइव... भास्कर... जागरण... एनडीटीवी .... गुगल... सिफी... इंडिया टूडे जकां देश के प्रमुख साइटक खबर मिल जाएत.
बस अहां Top News India ब्ल़ॉग के खोलि ओकरा बुकमार्क कs लिअ. कम्प्यूटर... नेट पर आबैत एकरा खोलि लिअ. एक नजर सभ साइट के टॉप खबर पर डालि लिअ. जेना -जेना ओहि साइट पर खबर अपडेट होएत रहत. अहां के Top News India पर आबैत रहत बिना कोनो देरी कएने.
आब अहां के देश-दुनिया के तमाम खबर के लेल दसटा साइट खोलिsक राखय के जरूरत नहि. बस एकटा टॉप न्यूज़ इंडिया खोलि के राखि लिअ आओर खटाखट खबर... ब्रेकिंग न्यूज... न्यूज़ अपडेट सं जुड़ल रहुं.
टॉप न्यूज़ इंडिया मे अहां के सभ सं ताजा पांचटा खबर ऊपर मे देखाएत. ओहि साइट पर जेना-जेना नवका खबर देल जाएत ओ खबर अहांक टॉप न्यूज़ इंडिया मे आबि जाएत. एहि सं अहांके कोनो अखबार...न्यूज़ साइट के खबर नहि छूटत.
एहि सं लोक सभ के बीच अहां के ई नहि कहय पड़त जे ई न्यूज़ त हमरा पते नहि छल...कहां भेल ई? कखन भेल ई ? हर पल खबर सं जुड़ल रहय लेल ई बड़ काजक ब्लॉग अछि. ई सिर्फ आम लोक के लेल नहि पत्रकारिता सं जुड़ल लोक के लेल सेहो बड़ जरूरी अछि.
किएक तं मीडिया सं जुड़ल लोक के तं चौबीसों घंटा खबर सं अपडेट रहनाय जरूरी छनि. हुनका सं कोनो खबर मिस नहि होबाक चाही. फेर एहि सं हुनका नवका-नवका खबर के आइडिया सेहो मिलय छनि.
तं आई सं... अखन सं जखन धरि कम्प्यूटर पर रहुं टॉप न्यूज़ इंडिया के खोलने रहुं... देश-दुनिया के तमाम खबर सं अपडेट रहुं. अहां कोनो आओर अखबार ... साइटक खबर चाहय छी तं सेहो बताएब.
हमर ईमेल:-info@hellomithilaa.com
सदस्यता लें टिप्पणियाँ भेजें (Atom)


text:
बिहारक मुख्यमंत्री नीतीश कुमार सोशल मीडिया पर कयल जा रहल अपन सरकारक कथित तौर पर आलोचना कें ल’ नाराजगी जतोलानि। स्वतंत्रता दिवस पर झंडोत्तोलन केलाक बाद लगभग एक घंटाक संबोधन मे ओ विरोधि पर सेहो निशाना सधलनि।
मुख्यमंत्री नीतीश कहलनि जे- ‘घर मे बैसके किछो ट्वीट क’ देनाइ फैशन भ’ गेल अछि, ओ बिना जानने,कि उपलब्धि हासिल कयल गेल अछि। लोक कें हुनक उपलब्धि निक सं समझा लेल हुनकर सत्ता मे आबय सं पहिने राज्यक दयनीय हालत पर गौर करबाक चाहि। बेसीतर अपन युवा पीढ़ी कें ई जानबाक चाहि कि 15 वर्ष पहिने कें हालात केहन छल।’ कहलनि जे,- ‘हम अपन अधिकारि सं सेहो लगातार कहैत रहैत छी। गड्ढाक कारण सं शायद सड़क देखाइ दैत छल। बिजली आपूर्ति केर दयनीय स्थिति छल, जकरा बदलल गेल अछि।’
कोविड-19 संक्रमण सहित बाढि आ पुल कें संपर्क पथ कें ल’ कथित तौर पर मुद्दा बना क’ सोशल मीडिया मे बिहार सरकारक पर भ’ रहल आलोचना कें ल’ सीएम नीतीश अवगत छलाह। नेता प्रतिपक्ष सह राजद नेता तेजस्वी यादव, लोक जनशक्ति पार्टी प्रमुख चिराग पासवान, जपा नेता पप्पू यादव आ प्रशांत किशोर विभिन्न मुद्दा कें ल’ नीतीश सरकारक खिलाफ लगातार सोशल मीडिया पर एक्टिव छथि।
मुख्यमंत्री नीतीश अपन संबोधन मे शिक्षक केर नियुक्ति आ स्वास्थ्य विभाग मे नियुक्ति कें ल’ सेहो बात रखलनि। ओ कहलनि जे पंचायत आ नगर निकाय शिक्षक केर नव सेवा शर्त शीघ्र लागू कयल जायत। मुख्यमंत्री कहलनि जे शिक्षक केर बेहतर सेवा शर्त कें लेल नव नियमावली बनायल जा रहल अछि। एकरा शीघ्र लागू कयल जायत। शिक्षक कें कर्मचारी भविष्य निधि कें सेहो लाभ देल जायत।
एकरा सं पहिने मुख्यमंत्री नीतीश कुमार गांधी मैदान मे झंडोत्तोलन केलनि। एकरा बाद सीएम नीतीश मास्क लगा क’ 11 टुकड़ि केर परेडक सलामी लेलनि। कोरोना संक्रमणक कारण अहि बेर सिर्फ पासधारके गांधी मैदान समारोह मे पहुंचल। अहि बेर झांकि नहि निकलल। स्कूल-कॉलेज बंद अछि।